
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 29 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 31 
Οργανισμός του Μετοχικού Ταμείου Ναυτικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του ν. 2913/2001 (ΦΕΚ Α' 102): «Ρύθμιση θεμάτων Με¬ 
τοχικών Ταμείων Εθνικής Άμυνας και άλλες διατάξεις» 
και ιδίως του άρθρου 3 παρ. 7 αυτού. 

β. Του άρθρου 20 του ν. 2503/1997 (ΦΕΚ Α' 107): «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

γ. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ 63/2005, (ΦΕΚ 98 Α'). 

δ. Των άρθρων 5 παράγρ. 3 περιπτ. ιβ, 14 παράγρ. 4 
περιπτ. ε, 17 παράγρ. 1 περίπτ. ι και 25 παράγρ. 1 περίπτ. 
γΐ, του ν. 2292/1995, (ΦΕΚ Α' 35): «Οργάνωση και λειτουρ¬ 
γία Υπουργείου Εθνικής Άμυνας, διοίκηση και έλεγχος 
των Ενόπλων Δυνάμεων και άλλες διατάξεις». 

2. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ Β' 527) όπως 
τροποποιήθηκε με την υπ’ αριθμ. 17398/13.9.2005 όμοια 
απόφαση (ΦΕΚ Β' 1284). 

3. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432), 
όπως τροποποιήθηκε με την αριθμ.5733/ΔΙΟΕ179/9.2.2006 
όμοια απόφαση (ΦΕΚ Β' 204). 

4. Την υπ’ αριθμ. 246717/1.3.2006 κοινή απόφαση του 
Πρωθυπουργού και του Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας» (ΦΕΚ Β' 274). 

5. Την υπ’ αριθμ. 24/4/30.5.2005 απόφαση του Διοικη¬ 
τικού Συμβουλίου του Μ.Τ.Ν. 

6. Την υπ’ αριθμ. 51 από 1.11.2005 απόφαση του Ανώ¬ 
τατου Ναυτικού Συμβουλίου. 

7. Το γεγονός ότι, από τις διατάξεις του παρόντος 
διατάγματος δεν προκαλείται επιπλέον δαπάνη σε βά- 

ρος του κρατικού Προϋπολογισμού, ούτε σε βάρος του 
προϋπολογισμού του Μ.Τ.Ν. 

8. Την υπ’ αριθμ. 310/2006 Γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εσωτερικών - Δημόσιας Διοίκησης και Αποκέντρωσης, 
Οικονομίας και Οικονομικών και Εθνικής Άμυνας, απο¬ 
φασίζουμε: 

Άρθρο 1 

Νομική Φύση - Σκοπός του Ταμείου 

Το Μετοχικό Ταμείο Ναυτικού (ΜΤΝ), αποτελεί Νομι¬ 
κό Πρόσωπο Δημοσίου Δικαίου (ΝΠΔΔ), που τελεί υπό 
την εποπτεία του Υπουργού Εθνικής Άμυνας, διαμέ¬ 
σου του Γ ενικού Επιτελείου Ναυτικού (ΓΕΝ). Σκοπός του 
Ταμείου είναι, η υλική ενίσχυση των μετόχων και των 
μερισματούχων του, καθώς και των οικογενειών αυτών, 
(ν. 5481/1932 άρθρο 1). 

Άρθρο 2 

Διοικητικό Συμβούλιο 

1. Το Μετοχικό Ταμείο Ναυτικού, διοικείται από επτα- 
μελές Διοικητικό Συμβούλιο (Δ.Σ), το οποίο συγκροτείται 
με Απόφαση του Υπουργού Εθνικής Άμυνας και αποτε- 
λείται από τους παρακάτω: 

α. Έναν Ανώτατο Μάχιμο Αξιωματικό του Πολεμικού 
Ναυτικού (Π.Ν.). εν αποστρατεία, που προήχθη εν ενερ- 
γεία στο βαθμό του Αντιναυάρχου ή Υποναυάρχου, ως 
Πρόεδρο. 

β.Έναν Ανώτατο Αξιωματικό του Λιμενικού Σώματος 
(Λ.Σ.), εν εφεδρεία. 

γ. Έναν Μάχιμο, Αρχιπλοίαρχο ή Πλοίαρχο Π.Ν. εν 
ενεργεία, από αυτούς που υπηρετούν στην περιοχή 
Αθηνών - Πειραιώς. 

δ. Έναν Οικονομικό, Αρχιπλοίαρχο ή Πλοίαρχο Π.Ν. 
εν ενεργεία, από αυτούς που υπηρετούν στην περιοχή 
Αθηνών - Πειραιώς. 

ε. Έναν εκπρόσωπο του Υπουργείου Οικονομίας και 
Οικονομικών, ο οποίος διορίζεται από τον Υπουργό Οι¬ 
κονομίας και Οικονομικών. 

στ. Τον Προϊστάμενο της Γενικής Διεύθυνσης του 
Ταμείου. 

ζ.Έναν Ανώτερο Αξιωματικό Πληρωμάτων Στόλου Π.Ν. 
εν εφεδρεία. 

2. Για όλα τα παραπάνω μέλη, ορίζονται ισάριθμα ανα¬ 
πληρωματικά μέλη, τα οποία καλούνται σε αναπλήρωσή 
τους, σε περίπτωση απουσίας ή κωλύματος, κατά τις 

διατάξεις που προβλέπουν το διορισμό και τη θητεία 
των μελών του Διοικητικού Συμβουλίου. 

3. Χρέη Εισηγητή, στις συνεδριάσεις του Διοικητικού 
Συμβουλίου, επί των διάφορων θεμάτων του ΜΤΝ, εκτε- 
λεί ο Προϊστάμενος της Γενικής Διεύθυνσης του Ταμείου 
ή ο αρμόδιος Προϊστάμενος Διεύθυνσης. 

4. Το Διοικητικό Συμβούλιο, συνεδριάζει στην έδρα 
του Ταμείου και ευρίσκεται σε απαρτία, με παρόντα 
τουλάχιστον έξι (6) μέλη του. 

5. Οι αποφάσεις του Συμβουλίου λαμβάνονται κατά 
πλειοψηφία, εκτός των περιπτώσεων για τις οποίες 
απαιτείται ομοφωνία. Σε περίπτωση ισοψηφίας, υπερι¬ 
σχύει η ψήφος του Προέδρου και οι αποφάσεις κατα- 
χωρούνται στο βιβλίο, που τηρείται από τον Γραμματέα. 
Η άποψη των μελών που μειοψηφούν καταχωρείται στα 
πρακτικά. Χρέη Γ ραμματέα του Συμβουλίου, εκτελεί ο 
προϊστάμενος της Γραμματείας, που ορίζεται με από¬ 
φαση του Προέδρου και έχει τις αρμοδιότητες της πα¬ 
ραγράφου 2 του άρθρου 14 του παρόντος. 

6. Το Διοικητικό Συμβούλιο, συγκαλείται σε τακτική 
ή έκτακτη συνεδρίαση, από τον Πρόεδρο ή τον νόμιμο 
αναπληρωτή του και συνεδριάζει υπό τη διεύθυνση του 
Προέδρου, τακτικά μια φορά την εβδομάδα και έκτακτα 
κάθε φορά που κρίνεται αναγκαίο, σε ημέρα και ώρα 
που καθορίζεται από τον Πρόεδρο. 

7. Το Διοικητικό Συμβούλιο, κατά την άσκηση της διοί¬ 
κησης του Ταμείου και της διαχείρισης της περιουσίας 
του, εκπροσωπείται από τον Πρόεδρο του Ταμείου, με 
την επιμέλεια του οποίου εκτελούνται οι αποφάσεις του, 
με τη βοήθεια των υπηρεσιών του Ταμείου. 

8. Τα μέλη του Διοικητικού Συμβουλίου, δεν μπορούν 
να επεμβαίνουν στην εσωτερική υπηρεσία του Μετοχι¬ 
κού Ταμείου Ναυτικού, εκτός εάν σε ειδικές περιπτώσεις, 
έχει εκδοθεί απόφαση Διοικητικού Συμβουλίου, για την 
ανάθεση ειδικής υπηρεσίας του Ταμείου, σε κάποια από 
τα μέλη του. 

9. Τα μέλη του Διοικητικού Συμβουλίου, έχουν το δι¬ 
καίωμα να απευθύνουν στον Πρόεδρο, κατά τις συνε¬ 
δριάσεις του Διοικητικού Συμβουλίου, κάθε γνώμη και 
παρατήρηση και να ζητούν απ’ αυτόν, διευκρινήσεις για 
κάθε παρουσιαζόμενο πρόβλημα, σχετικό με τη διεξα¬ 
γωγή της υπηρεσίας του Μετοχικού Ταμείου Ναυτικού, 
οπότε το ζήτημα διευθετείται με απόφαση του Διοικη¬ 
τικού Συμβουλίου. 

10. Όταν το Δ.Σ. συγκαλείται για θέματα που αφορούν 
τον Ειδικό Λογαριασμό Ταμείου Αλληλοβοήθειας Ναυτι¬ 
κού (ΕΛΤΑΝ), δεν μετέχουν σ’ αυτό οι εκπρόσωποι των 
αποστράτων Αξιωματικών, ενώ όταν συγκαλείται για 
θέματα που αφορούν τον Ειδικό Λογαριασμό Ταμείου 
Πρόνοιας Ναυτικού (ΕΛΤΠΝ), δεν μετέχουν σ’ αυτό, οι 
εκπρόσωποι του Λιμενικού Σώματος και των αποστρά¬ 
των Αξιωματικών του Π.Ν., συμμετέχοντος σε κάθε πε¬ 
ρίπτωση του Προέδρου. 

11. Στην περίπτωση ανωτέρω υποπαραγράφου 1ζ, ως 
τακτικό και αναπληρωματικό μέλος, δύναται να διορί¬ 
ζονται Ανώτεροι Αξιωματικοί Πληρωμάτων Στόλου Π.Ν, 
που είναι μέλη του Διοικητικού Συμβουλίου της Ενώσε- 
ως Αποστράτων Αξιωματικών Ναυτικού (ΕΑΑΝ). 

Άρθρο 3 

Αρμοδιότητες Διοικητικού Συμβουλίου 

1. Το Διοικητικό Συμβούλιο, ασκεί τη διοίκηση του 
Ταμείου και τη διαχείριση της περιουσίας του, έχοντας 


την εξουσία να προβαίνει, σε κάθε ενέργεια που απο¬ 
σκοπεί στην επίτευξη των σκοπών του Ταμείου, εντός 
των πλαισίων του νόμου. 

2. Η ανατεθειμένη στο Διοικητικό Συμβούλιο αρμοδιό¬ 
τητα ασκείται στο πλαίσιο των περί Μετοχικού Ταμείου 
Ναυτικού διατάξεων. 

3. Για την ανάληψη και εκπλήρωση υποχρεώσεων του 
Ταμείου απέναντι σε τρίτους, απαιτείται απόφαση του 
Διοικητικού Συμβουλίου και, σε όσες περιπτώσεις χρει¬ 
άζεται, έγκριση του Υπουργού Εθνικής Άμυνας. 

4. Το Διοικητικό Συμβούλιο, εισηγείται απευθείας στον 
Υπουργό Εθνικής Αμυνας, τη λήψη των αναγκαίων για 
κάθε ζήτημα μέτρων, που σχετίζεται με τον σκοπό του 
Ταμείου και του οποίου η ρύθμιση, εξαρτάται από τη 
νομοθετική ή την εκτελεστική εξουσία. 

5. Το Διοικητικό Συμβούλιο, μπορεί με απόφασή του, 
να αναθέσει στους Συμβούλους, κάθε υπηρεσία που 
ανάγεται στην αρμοδιότητα του Συμβουλίου, καθώς και 
κάθε άλλη ειδική στο Ταμείο υπηρεσία ή την επίβλεψη 
και παρακολούθηση εργασιών κάποιου Τμήματος, για 
ορισμένο χρονικό διάστημα, με σχετική αναφορά των 
Συμβούλων στο Συμβούλιο. 

Άρθρο 4 

Πρόεδρος Διοικητικού Συμβουλίου 

Ο Πρόεδρος του Διοικητικού Συμβουλίου του Ταμείου, 
εκπροσωπεί το Διοικητικό Συμβούλιο και επιμελείται 
της εφαρμογής των αποφάσεων του, σύμφωνα με τις 
διατάξεις του παρόντος και είναι υπεύθυνος απέναντι 
του, για την καλή λειτουργία του. Ειδικότερα: 

α. Εποπτεύει τη λειτουργία των υπηρεσιών του Τα¬ 
μείου, εντός πάντοτε των ορίων του νόμου, των εκτε¬ 
λεστικών διαταγμάτων, των σχετικών διαταγών του 
Υπουργού Εθνικής Άμυνας και των αποφάσεων του 
Διοικητικού Συμβουλίου. 

β. Εκπροσωπεί το Ταμείο, ενώπιον των δικαστηρίων 
και κάθε άλλης Αρχής. 

γ. Δίνει την κατά νόμο απαιτούμενη εντολή και εξου¬ 
σιοδότηση στον Ταμία, για την εξόφληση των συναλ¬ 
λαγματικών, επιταγών, γραμματίων και χρηματικών 
ενταλμάτων, καθώς και για την ανάληψη και κατάθεση 
χρημάτων και χρεογράφων στις Τράπεζες και για την 
είσπραξη των τοκομεριδίων των ομολογιών και παντός 
άλλου αξιογράφου. 

δ. Σε εξαιρετικές περιπτώσεις και σε επείγουσες πε¬ 
ριστάσεις, που δεν επιδέχονται αναβολή και εφόσον 
κρίνει ότι αυτό είναι αναγκαίο, μπορεί να αναστέλλει 
την εκτέλεση των διαταγών του Υπουργού Εθνικής Άμυ¬ 
νας και των αποφάσεων του Διοικητικού Συμβουλίου, 
αν αντιληφθεί ότι οι συνθήκες και οι περιστάσεις υπό 
τις οποίες εκδόθηκαν, μεταβλήθηκαν προς βλάβη των 
συμφερόντων του Ταμείου και ότι η εκτέλεσή τους, 
συνιστά κίνδυνο για τα συμφέροντα του Ταμείου. Υπο- 
χρεούται όμως, χωρίς καθυστέρηση, να κάνει σχετική 
ανακοίνωση και να ζητήσει την έγκριση της ενέργειάς 
του αυτής. Η παράλειψη της ανακοίνωσης, επιφέρει την 
ακύρωση της αναστολής. 

ε. Ύστερα από προηγούμενη έγκριση του Διοικη¬ 
τικού Συμβουλίου, μπορεί να αναθέσει μέρος των 
αρμοδιοτήτων του στον Προϊστάμενο της Γενικής 
Διεύθυνσης του Ταμείου, καθώς και το δικαίωμα της 
υπογραφής κατ’ εντολή του, ορισμένης κατηγορίας 
εγγράφων. 

Άρθρο 5 

Οργάνωση Υπηρεσιών 

Οι υπηρεσίες του Μετοχικού Ταμείου Ναυτικού απο¬ 
τελούν Γενική Διεύθυνση, που συγκροτείται από τις 
ακόλουθες οργανικές μονάδες, ως συνοπτικά παρου¬ 
σιάζεται στο συνημμένο παράρτημα «Α»: 
α. Διεύθυνση Λογιστικού, 
β. Διεύθυνση Αξιοποίησης Περιουσίας Ταμείου, 
γ. Διεύθυνση Διοικητικού και Πληροφορικής, 
δ. Ειδικός Λογαριασμός Ταμείου Αλληλοβοήθειας Ναυ¬ 
τικού (ΕΛΤΑΝ), (αντιστοιχεί σε Δ/νση). 

ε. Ειδικός Λογαριασμός Ταμείου Προνοίας Ναυτικού 
(ΕΛΤΠΝ), (αντιστοιχεί σε Δ/νση). 

στ. Ειδικός Κλάδος Οικονομικής Ενίσχυσης Μερισμα- 
τούχων Μετοχικού Ταμείου Ναυτικού (ΕΚΟΕΜΝ), (αντι¬ 
στοιχεί σε Δ/νση). 

ζ. Γραμματεία, (αντιστοιχεί σε αυτοτελές γραφείο, 
υπαγόμενο στον Προϊστάμενο της Γ εν. Διεύθυνσης) 
η. Γ ραφείο Νομικών Υποθέσεων. 

Άρθρο 6 

Γενική Διεύθυνση 

Η Γ ενική Διεύθυνση, έχει τις ακόλουθες αρμοδιότη¬ 
τες: 

α. Συντονίζει, εποπτεύει, κατευθύνει, παρακολουθεί και 
αξιολογεί τις εργασίες των υποκειμένων της οργανικών 
μονάδων. 

β. Μελετά και εισηγείται προς το Διοικητικό Συμβού¬ 
λιο, για κάθε ζήτημα το οποίο αφορά στη λειτουργία 
του Μετοχικού Ταμείου Ναυτικού, καθώς και στο προ¬ 
σωπικό των υπηρεσιών που την συγκροτούν. 

γ. Συντάσσει, με τις αρμόδιες υπηρεσίες του Ταμείου, 
τις απαιτούμενες προτάσεις για τη λήψη των απαραίτη¬ 
των μέτρων, για την εκτέλεση των σκοπών του Ταμείου 
και επιμελείται κάθε υπόθεσης που αφορά το Ταμείο και 
για την οποία δεν απαιτείται ρητά, από τις υφιστάμενες 
διατάξεις, απόφαση του Διοικητικού Συμβουλίου ή του 
Προέδρου αυτού. 

δ. Αξιολογεί τη λειτουργία του Ταμείου και εισηγείται 
για κάθε θέμα, που μπορεί να εξασφαλίσει, να βελτιώσει 
και να προαγάγει, τα συμφέροντα του Ταμείου. 

ε. Εποπτεύει την ταχεία διεκπεραίωση των υποθέσεων 
των Μετόχων / Μερισματούχων και των λοιπών συναλ¬ 
λασσόμενων με το Ταμείο. 

στ. Εισηγείται όλα τα απαιτούμενα μέτρα, για την 
ασφάλεια του Ταμείου. 

ζ. Εισηγείται στο Διοικητικό Συμβούλιο, στο τέλος κάθε 
Ημερολογιακού'Ετους, τον Ισολογισμό του Ταμείου, που 
συνοδεύεται από τη σχετική Γενική Έκθεσή του. 

η. Καταρτίζει, μέσω του Προϊσταμένου της Γραμμα¬ 
τείας, την ημερήσια διάταξη για κάθε συνεδρίαση του 
Διοικητικού Συμβουλίου. 

Άρθρο 7 

Προϊστάμενος Γενικής Διεύθυνσης 

1. Ο Προϊστάμενος της Γενικής Διεύθυνσης ορίζεται 
με Απόφαση του Υπουργού Εθνικής Αμυνας, μετά από 
σύμφωνη γνώμη του Ανωτάτου Ναυτικού Συμβουλίου 
και είναι Ανώτατος ή Ανώτερος Αξιωματικός, του Οι¬ 
κονομικού Σώματος (Ο) του Πολεμικού Ναυτικού. Είναι 
ο άμεσος συνεργάτης του Προέδρου του Διοικητικού 
Συμβουλίου του Μετοχικού Ταμείου Ναυτικού, προΐστα- 
ται της Γενικής Διεύθυνσης και είναι Πρόεδρος της 


Διοικούσας Επιτροπής του ΕΚΟΕΜΝ. Πρόίσταται επίσης, 
όλων των υπηρεσιών του Ταμείου και είναι υπεύθυνος 
απέναντι του ΔΣ, για την καλή και εύρυθμη λειτουργία 
των υπηρεσιών αυτών. 

2. Ο Προϊστάμενος της Γ ενικής Διεύθυνσης έχει επι¬ 
πλέον και τα ακόλουθα ειδικότερα καθήκοντα και αρ¬ 
μοδιότητες: 

α.Έχει τη γενική ευθύνη εφαρμογής των αποφάσεων 
του ΔΣ. 

β. Είναι άμεσα υπεύθυνος, απέναντι στο ΔΣ, για την 
τήρηση των διατάξεων της νομοθεσίας του Ταμείου, 
των αποφάσεων και εντολών του Υπουργού Εθνικής 
Αμυνας και των αποφάσεων του ΔΣ, καθώς και για την 
εύρυθμη λειτουργία των υπηρεσιών του Ταμείου. 

γ. Εισηγείται στο ΔΣ, τα θέματα αρμοδιότητος ΜΤΝ. 

δ. Εκδίδει τις επιβαλλόμενες διαταγές, προς τις υπη¬ 
ρεσίες του Ταμείου, για την απρόσκοπτη εκτέλεση των 
εργασιών του. 

ε. Υπογράφει την αλληλογραφία του Ταμείου. 

στ. Θεωρεί με την υπογραφή ή τη μονογραφή του, τα 
βιβλία του Ταμείου, όπου αυτό απαιτείται. 

ζ. Προσυπογράφει τις συμβάσεις, τα συμφωνητικά, 
και τα συμβόλαια, όπως και τις λοιπές πράξεις, με τις 
οποίες αναλαμβάνονται υποχρεώσεις από το Ταμείο ή 
συνάπτονται συμφωνίες κάθε φύσεως. 

η. Είναι υπεύθυνος, για την περιληπτική αναγραφή 
των αποφάσεων. 

θ. Δύναται να αναθέτει στους Προϊσταμένους των 
Διευθύνσεων και ελλείψει αυτών, στους Προϊσταμένους 
των Τμημάτων, την ενάσκηση μέρους των αρμοδιοτήτων 
του, για κάθε ζήτημα σχετιζόμενο με την αρμοδιότητα 
και δικαιοδοσία του. 

3. Τον Γενικό Διευθυντή απάντα ή κωλυόμενο, ανα¬ 
πληρώνει στα καθήκοντά του ο αμέσως αρχαιότερος 
Αξιωματικός, που υπηρετεί στο Ταμείο, ως Προϊστάμε¬ 
νος Διεύθυνσης. 

Άρθρο 8 

Διεύθυνση Λογιστικού 

1. Η Διεύθυνση Λογιστικού, έχει τις ακόλουθες αρμο¬ 
διότητες: 

α. Χειρίζεται κάθε ζήτημα που αφορά γενικά τη διοί¬ 
κηση και διαχείριση της περιουσίας του Ταμείου, την 
είσπραξη των πόρων του και την πληρωμή των υπο- 
χρεώσεών του. 

β. Χειρίζεται κάθε ζήτημα που αφορά δικαιώματα και 
υποχρεώσεις των μετόχων, καθώς και τη συγκέντρωση 
των αναγκαίων για τη βεβαίωση αυτών στοιχείων. 

γ. Βεβαιώνει και ελέγχει τους πόρους και τις πληρω¬ 
μές του Ταμείου. 

δ. Μεριμνά για τη χορήγηση του Βοηθήματος Οικογε¬ 
νειακής Αυτοτέλειας (ΒΟΑ), του Βοηθήματος Οικογενει¬ 
ακής και Επαγγελματικής Αυτοτέλειας (ΒΟΕΑ) και του 
βοηθήματος θανάτου, στους δικαιούχους. 

2. Στη Διεύθυνση Λογιστικού, υπάγονται τα Τμήματα 
(α) Λογιστηρίου, (β) Μετόχων και (γ) Ελέγχου, με τις 
ακόλουθες αρμοδιότητες: 

α. Τμήμα Λογιστηρίου: 

αα) Σύνταξη και καταχώρηση, των ημερησίων δελ¬ 
τίων τακτοποιήσεως εισπράξεων και πληρωμών του 
Ταμείου. 

ββ) Σύνταξη συμψηφιστικών εγγραφών και καταχώρισή 
τους, στα λογιστικά βιβλία. 

γγ) Σύνταξη ισοζυγίων, γενικού και αναλυτικού καθο¬ 
λικού και έλεγχος της συμφωνίας αυτών. 

δδ) Έλεγχος της μηνιαίας συμφωνίας βιβλίου ημε¬ 
ρολογίου. 

εε) Σύνταξη υπομνημάτων, σχετικά με τη συμφωνία 
των λογαριασμών. 

στστ) Σύνταξη Προϋπολογισμού και τυχόν τροποποιή¬ 
σεων αυτού, καθώς και του Ισολογισμού - Απολογισμού 
του ΜΤΝ. 

ζζ) Παρακολούθηση και επεξεργασία των τηρούμενων 
λογαριασμών, στις συνεργαζόμενες με το ΜΤΝ Τρά¬ 
πεζες. 

ηη) Έκδοση μηνιαίων στατιστικών οικονομικών στοι¬ 
χείων, για την εξαγωγή συμπερασμάτων σχετικά με την 
οικονομική θέση του Ταμείου. 

θθ) Σύνταξη και αποστολή στο Υπουργείο Οικονομι¬ 
κών, ανά τρίμηνο, Στατιστικών οικονομικών στοιχείων 
του Ταμείου. 

ιι) Παρακολούθηση και διεκπεραίωση, της σχετικής με 
τις αρμοδιότητες του τμήματος αλληλογραφίας [από¬ 
δοση χαρτοσήμου επί εισπράξεων Τραπεζών, ανά τρί¬ 
μηνο, στην αρμόδια Διεύθυνση Οικονομικών Υπηρεσιών 
(Δ.Ο.Υ.), υποβολή στη ΔΟΥ, συγκεντρωτικής κατάστασης 
συναλλαγών προς επιτηδευματίες, αλληλογραφία με 
Τράπεζες, υποβολή στη ΔΟΥ ανά δίμηνο, του φόρου 
μερισμάτων, απόδοση κρατήσεων στην Ένωση Απο- 
στράτων Αξιωματικών Ναυτικού (ΕΑΑΝ), ανά δίμηνο]. 

ιαια) Παρακολούθηση και είσπραξη ποινικών ρητρών, 
τήρηση αντιστοίχου βιβλίου και τήρηση αρχείου εγγυ¬ 
ητικών επιστολών προς είσπραξη. 

ιβιβ) Είσπραξη των δωρεών, υπέρ των Ναυτικών Νο¬ 
σοκομείων και του προϊόντος εκποιήσεων και τήρηση 
των αντιστοίχων βιβλίων. 

ιγιγ) Διενέργεια πληρωμών, από τον τηρούμενο με 
μέριμνα του ΜΤΝ, στην Τράπεζα της Ελλάδος λογαρι¬ 
ασμό Ναυτικών Νοσοκομείων, για την εξόφληση δαπα¬ 
νών προμήθειας εξοπλισμού και επεκτάσεως Ναυτικών 
Νοσοκομείων. 

ιδιδ)Έκδοση ενταλμάτων πληρωμής, για τις πληρωμές 
του ΜΤΝ, μετά από σχετική έγκριση του Διοικητικού 
Συμβουλίου του ΜΤΝ, καθώς και έκδοση γραμματίων 
εισπράξεως, για τις εισπράξεις του Ταμείου. 

ιειε) Παρακολούθηση και είσπραξη Λιμενικών, Φαρικών 
ή άλλης φύσεως τελών. 

ιστιστ) Παρακολούθηση υποθέσεων, αναφορικά με τα 
ναυάγια που ανήκουν στην κυριότητα του ΜΤΝ. 
ιζιζ) Εισαγωγή μεταβολών μερισμάτων, 
ιηιη) Υπολογισμός αναδρομικών, 
ιθιθ) Απόδοση κρατήσεων υπέρ τρίτων, 
κκ) Ολοκλήρωση διαδικασίας απορρίψεων, 
β. Τμήμα Μετόχων: 

αα) Τήρηση μητρώων και ατομικών φακέλων απο- 
στράτων, χηρών και τέκνων δικαιουμένων μερίσματος. 

ββ) Εισήγηση, σχετικά με ζητήματα που αφορούν την 
απονομή μερίσματος. 

γγ) Χορήγηση του Βοηθήματος Οικογενειακής Αυ¬ 
τοτέλειας (ΒΟΑ), του Βοηθήματος Οικογενειακής και 
Επαγγελματικής Αυτοτέλειας (ΒΟΕΑ) και του Βοηθή¬ 
ματος Θανάτου, 
γ. Τμήμα Ελέγχου: 

αα) Έλεγχος των ταμειακών κινήσεων ΜΤΝ και των 
Ειδικών Λογαριασμών αυτού, [Ειδικός Λογαριασμός ΤΑΝ 
(ΕΛΤΑΝ), Ειδικός Λογαριασμός ΤΠΝ (ΕΛΤΠΝ), Ειδικός 


Κλάδος Οικονομικής Ενίσχυσης Μερισματούχων Μετοχι¬ 
κού Ταμείου Ναυτικού (ΕΚΟΕΜΝ), Ειδικών Λογαριασμών 
Χρηματικής Αρωγής Οικογενειών Στρατιωτικών (ΕΛΧΑ- 
ΟΣ) και Ιπταμένων Αλεξιπτωτιστών (ΕΛΧΑΟΙΑ)]. 
ββ) Έλεγχος κρατήσεων Πεδίου Βολής Κρήτης, 
γγ) Μετοχική σχέση επανερχομένων. 
δδ) Σύνταξη μηνιαίου ισοζυγίου, 
εε) Τήρηση καταστάσεων από Διοίκηση Διοικητικής 
Μέριμνας Ναυτικού (ΔΔΜΝ), για τις διαφορές των απο¬ 
δοχών μετά από διοικητική αποκατάσταση. 

στστ) Έλεγχος αιτήσεων απονομής εφάπαξ - μερι¬ 
σμάτων. 

ζζ) Διαδοχική ασφάλιση. 

ηη) Παραλαβή δηλώσεων γάμου και γεννήσεων τέκνων 
στρατιωτικών Π.Ν. και Λ.Σ. και μηχανογραφική κατα- 
χώρηση. 

θθ) Παρακολούθηση κρατήσεων διαφοράς τελών γά¬ 
μου - προαγωγής - μετοχής στελεχών Π.Ν. και Λ.Σ. 

ιι) Παρακολούθηση εσόδων, από κυλικεία Σχολών 
Εμπορικού Ναυτικού. 

ιαια) Μέριμνα για βιβλιοδεσία καταστάσεων τμήματος, 
ιβιβ) Τήρηση αρχείου φακέλων ΒΟΕΑ 
ιγιγ)Έλεγχος είσπραξης παγίων και καταλογιζόμενων 
οφειλών. 

ιδιδ) Διακοπή κρατήσεων ΒΟΕΑ 
ιειε) Έλεγχος φακέλων προικοδοτήσεων, 
ιστιστ) Επιστροφή κρατήσεων πάσης φύσεως. 
ιζιζ) Παρακολούθηση εξελίξεων, τροποποίησης νομο¬ 
θεσίας, εκδόσεων γνωμοδοτήσεων και γνωματεύσεων, 
ιηιη) Τήρηση αρχείου νομοθεσίας, 
ιθιθ) Αναγνωρίσεις προϋπηρεσιών, για ΜΤΝ - ΕΛΤΑΝ 

- ΕΚΟΕΜΝ. 

κκ) Παρακολούθηση είσπραξης καταλογιζόμενων 
κρατήσεων, σύμφωνα με τις εκάστοτε ισχύουσες δι¬ 
ατάξεις. 

κακα) Παρακολούθηση και ενημέρωση των μετόχων, 
που δεν έχουν αναγνωρίσει χρόνια προϋπηρεσίας. 

κβκβ)Έλεγχος τήρησης διαδικασιών, για τοποθέτηση 
χρημάτων σε κινητές αξίες (χρηματιστηριακά προϊόντα 

- αμοιβαία κεφάλαια), σύμφωνα με τις ισχύουσες δια¬ 
τάξεις και περιορισμούς της νομοθεσίας. 

κγκγ)Έλεγχος διαδικασιών, για εκμετάλλευση λοιπής 
κινητής περιουσίας, εκτός χρηματιστηριακών προϊόντων 
(ομόλογα, καταθέσεις, έντοκα γραμμάτια). 

κδκδ) Γ ενικός έλεγχος, τήρησης των προβλεπομένων 
από τις ισχύουσες διατάξεις και νόμους, για την εν γένει 
εκμετάλλευση κινητής και ακίνητης περιουσίας. 

Άρθρο 9 

Διεύθυνση Αξιοποίησης Περιουσίας Ταμείου 

1. Η Διεύθυνση Αξιοποίησης Περιουσίας Ταμείου έχει 
τις ακόλουθες αρμοδιότητες: 

α. Χειρισμός κάθε ζητήματος, που αφορά γενικά στη 
διαχείριση της κινητής περιουσίας του Ταμείου και μέ¬ 
ριμνα για την παραγωγική διάθεση των κεφαλαίων του 
Ταμείου. 

β. Χειρισμός κάθε ζητήματος, που αφορά γενικά στη 
διαχείριση της ακίνητης περιουσίας του Ταμείου και 
μέριμνα για την είσπραξη των πόρων και την πληρωμή 
των υποχρεώσεών του. 

γ. Είσπραξη των εσόδων και πληρωμή των δαπανών. 

2. Στη Διεύθυνση Αξιοποίησης Περιουσίας Ταμείου, 
υπάγονται τα Τμήματα Αξιοποίησης Κινητής Περιουσίας, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


645 


Αξιοποίησης Ακίνητης Περιουσίας και Ταμείου, με τις 
ακόλουθες αρμοδιότητες: 
α. Τμήμα Αξιοποίησης Κινητής Περιουσίας: 

Το Τμήμα Αξιοποίησης Κινητής Περιουσίας χειρίζεται 
τα θέματα τοποθέτησης χρημάτων σε κινητές αξίες 
(χρηματιστηριακά προϊόντα - αμοιβαία κεφάλαια, ομό¬ 
λογα, καταθέσεις, έντοκα γραμμάτια) και χορηγεί δάνεια 
προς τους μετόχους και μερισματούχους του Ταμείου. 
Ειδικότερα, έχει τις ακόλουθες αρμοδιότητες: 

αα) Καθημερινή ενημέρωση για τις τρέχουσες οικονο¬ 
μικές συνθήκες και τη διερεύνηση της αγοράς. 

ββ) Διατήρηση επενδυτικού αρχείου εμπεριέχοντος 
ιδίως παραστατικά επενδυτικών κινήσεων, εισερχόμενα 
και εξερχόμενα έγγραφα καθώς και εισηγητικά έγγραφα 
και πρακτικά του Δ.Σ. 

γγ) Επικοινωνία και συναλλαγή με τράπεζες και χρη¬ 
ματιστηριακές εταιρείες με τις οποίες το Ταμείο συ¬ 
νεργάζεται για επενδυτικά θέματα. 

δδ) Καθημερινή παρακολούθηση της συνεδρίασης του 
Χρηματιστηρίου Αξιών Αθηνών και της αγοράς των τίτ¬ 
λων του Δημοσίου (Ομόλογα -Έντοκα Γραμμάτια) κα¬ 
θώς και υποβολή προτάσεων για την πραγματοποίηση 
των αποδοτικότερων επενδυτικών κινήσεων, 
εε) Σχεδιασμός επενδυτικής στρατηγικής, 
στστ) Καθημερινή συνεργασία με το Λογιστήριο του 
ΜΤΝ, του ΕΛΤΑΝ και του ΕΚΟΕΜΝ για τον έλεγχο της 
ρευστότητας και των πληρωμών. 

ζζ) Συνεργασία με το Λογιστήριο του ΜΤΝ, του ΕΛΤΑΝ 
και του ΕΚΟΕΜΝ για τον έλεγχο των καθαρών αποτελε¬ 
σμάτων που προκύπτουν από τις επενδύσεις σε κινητές 
αξίες στο τέλος κάθε οικονομικού έτους. 

ηη) Σύνταξη και αποστολή εγγράφων που αφορούν 
επενδυτικές κινήσεις καθώς και άλλα επενδυτικά θέ¬ 
ματα. 

θθ) Εκπροσώπηση του Ταμείου στις γενικές συνελεύ¬ 
σεις των μετόχων ανωνύμων εταιρειών. 

ιι) Τήρηση της προβλεπόμενης νομοθεσίας και λοιπών 
διατάξεων αρμοδίων φορέων που αφορούν σε επενδύ¬ 
σεις - εκμετάλλευση κινητής περιουσίας. 

ιαια) Τήρηση προβλεπομένων διαδικασιών για κινήσεις 
επενδύσεων σε χρηματιστηριακές ή άλλες τοποθετήσεις. 

ιβιβ)Έλεγχος των αιτήσεων δανείων, καθορισμός του 
κατά νόμο δικαιούμενου ποσού και καταχώριση των 
εγκεκριμένων αιτήσεων στο μηχανογραφικό σύστημα 
παρακολούθησης του Ταμείου. 

ιγιγ) Σύνταξη και υποβολή εισηγητικών σημειωμάτων 
προς το ΔΣ/ΜΤΝ σχετικά με τις υποβληθείσες αιτήσεις 
δανείων. 

ιδιδ) Μεταφορά εγκεκριμένων δανείων σε τρέχοντα, 
ιειε) Σύνταξη πίνακα των χορηγηθέντων δανείων και 
των αναλογούντων σε αυτά τόκων κάθε μήνα. 

ιστιστ) Σύνταξη πίνακα χορηγηθέντων δανείων (για 
έναρξη των κρατήσεων) προς βαθμοφόρους Π.Ν. και Λ.Σ. 
κάθε μήνα και προς μερισματούχους κάθε δίμηνο. 

(ιζιζ) Ενημέρωση του πίνακα των χορηγηθέντων δα¬ 
νείων προς μετόχους του Ταμείου. 

(ιηιη) Καταγραφή των κρατήσεων δόσεων των δανείων 
προς τους ΜΠΥ του Ταμείου. 

ιθιθ)Έλεγχο της συμφωνίας των υπομνημάτων και του 
ισοζυγίου του Τμήματος Λογιστηρίου ΜΤΝ. 
κκ) Έλεγχο των κρατήσεων των δανείων κάθε μήνα, 
κακα) Κατάρτιση και ενημέρωση πίνακα των εξοφλη- 
θέντων δανείων. 


β. Τμήμα Αξιοποίησης Ακίνητης Περιουσίας 
Το Τμήμα Αξιοποίησης Ακίνητης Περιουσίας, χειρίζεται 
θέματα διαχείρισης του Ταμείου. Ειδικότερα, έχει τις 
ακόλουθες αρμοδιότητες: 

αα) Διενέργεια πλειοδοτικών δημοπρασιών για εκμί- 
σθωση κενών χώρων ακινήτων ιδιοκτησίας ΜΤΝ. 

ββ) Διενέργεια δημοπρασιών για ασφάλιση της ακί¬ 
νητης περιουσίας. 

γγ) Εισήγηση στο ΔΣ/ΜΤΝ σχετικά με: 

Την ανάδειξη πλειοδοτών - νέων μισθωτών των κενών 
χώρων. 

Την ανάδειξη μειοδότριας ασφαλιστικής εταιρείας 
προς ασφάλιση της περιουσίας του ΜΤΝ. 

δδ) Σύνταξη των σχετικών μισθωτηρίων συμβολαί¬ 
ων. 

εε) Αναπροσαρμογή των μισθωμάτων, 
στστ) Είσπραξη των μισθωμάτων και των μισθωτικών 
εγγυήσεων. 

ζζ) Λύση των μισθώσεων μετά από έγκριση του ΔΣ/ 
ΜΤΝ, καταβολή των οφειλομένων αποζημιώσεων και 
επιστροφή των μισθωτικών εγγυήσεων. 

ηη) Ασκηση των ενδίκων μέσων και ανάληψη των προς 
τούτο σχετικών ενεργειών για τις κατωτέρω περιπτώ¬ 
σεις: 

I. Οφειλών των μισθωτών των ακινήτων ΜΤΝ από μι¬ 
σθώματα, κοινόχρηστα, δικαστικά έξοδα. 

II. Απόδοση των μισθίων, λόγω λήξεως των μισθώσεων 
ή σε εφαρμογή δικαστικής απόφασης. 

θθ) Καταλογισμός των οφειλομένων προς το ΜΤΝ 
ποσών, (από μισθώματα, κοινόχρηστα κ.λ.π.) και παρα¬ 
κολούθηση της είσπραξης αυτών. 

ιι) Παράταση των μισθώσεων (που έληξαν ή λήγουν) 
μετά από απόφαση του ΔΣ/ΜΤΝ και πρόταση για τους 
όρους που θα συμφωνηθούν. 

ια) Τήρηση των φακέλων των μισθωτών κάθε μισθίου 
χώρου. 

ιβ) Εκμίσθωση μετά από απόφαση του ΔΣ, χώρων 
ιδιοκτησίας του Ταμείου σε Δημόσιες Υπηρεσίες, χω¬ 
ρίς διαγωνισμό, σύμφωνα με τη σχετική νομοθεσία του 
ΜΤΝ. 

ιγ) Συντήρηση και επισκευή ή ανακαίνιση των ακινή¬ 
των ιδιοκτησίας ΜΤΝ ή των επί μέρους χώρων αυτών, 
μέριμνα για την δέσμευση των σχετικών ποσών, ανά¬ 
δειξη του μειοδότη εργολάβου, υλοποίηση της σχετικής 
εργασίας και εξόφληση της σχετικής δαπάνης. 

ιδ) Διενέργεια τακτικών επιθεωρήσεων των ακινήτων 
ή των επί μέρους χώρων αυτών για εντοπισμό τυχόν 
προκυπτόντων προβλημάτων λειτουργικότητας ή την 
πρόληψή τους. 

ιε) Εκκαθάριση και καταβολή αποδοχών συντηρητών 
- ηλεκτρολόγων και καθαριστριών, που είναι ορισμένοι 
για τα κτίρια του ΜΤΝ, απόδοση των σχετικών με αυ¬ 
τούς ασφαλιστικών εισφορών και τήρηση των σχετικών 
φακέλων. 

ιστιστ) Παρακολούθηση της είσπραξης των μισθωμά¬ 
των που καταβάλλονται μέσω Δημοσίου Ταμείου. 

ιζιζ) Συγκέντρωση και επιμερισμό των κοινοχρήστων 
δαπανών στους μισθωτές των χώρων του ΜΤΝ, με βάση 
τα αναλογούντα σε κάθε μίσθιο χιλιοστά. 

ιηιη) Δέσμευση των ποσών και πληρωμή των δαπανών 
που αφορούν δικαστικά έξοδα. 

ιθιθ) Ανάδειξη προμηθευτών καυσίμων θερμάνσεως 
και μειοδοτών συνεργείων καθαρισμού κτιρίων, σύναψη 

των συναφών συμβάσεων, τήρηση των σχετικών φακέ¬ 
λων και πληρωμή των αντίστοιχων δαπανών, 
γ. Τμήμα Ταμείου 

αα) Είσπραξη των πάσης φύσεως δικαιωμάτων του ΜΤΝ 
και έκδοση των αναγκαίων εξοφλητικών αποδείξεων. 

ββ) Πληρωμή των υποχρεώσεων του Ταμείου, συμπε¬ 
ριλαμβανομένων των αποδόσεων κρατήσεων στα κατά 
νόμο δικαιούμενα νομικά πρόσωπα και οργανισμούς 
καθώς και των δαπανών. 

γγ) Πληρωμή των υπαλλήλων και των αποζημιώσεων 
του ΔΣ. 

δδ) Πληρωμή των οδοιπορικών του υπηρετούντος στο 
ΜΤΝ στρατιωτικού προσωπικού Π.Ν. 

εε) Τήρηση των προβλεπομένων παραστατικών της 
ειδικής διαχείρισης οδοντοπροσθετικών εργασιών των 
μερισματούχων μετόχων του Ταμείου. 

στστ) Τήρηση των προβλεπομένων βιβλίων, καθη¬ 
μερινή σύνταξη και υποβολή προς το Τμήμα Ελέγχου 
αναλυτικής κατάστασης, σχετικά με την κίνηση των 
λογαριασμών του Ταμείου. 

ζζ) Υποβολή των Πινακίων Χρηματικών Δοσοληψιών 
και των Αναλύσεων Χρεωστικού Υπολοίπου στο ΓΕΝ, 
σύμφωνα με τα οριζόμενα από τις κείμενες διατάξεις. 

ηη) Παρακολούθηση του λογαριασμού της Σχολής 
Ναυτικών Δοκίμων και τήρηση του προβλεπόμενου βι¬ 
βλίου. 

Άρθρο 10 

Διεύθυνση Διοικητικού και Πληροφορικής 

1. Η Διεύθυνση Διοικητικού και Πληροφορικής έχει τις 
ακόλουθες αρμοδιότητες: 

α. Διεξαγωγή της εσωτερικής υπηρεσίας, 
β. Παρακολούθηση και εισήγηση, σχετικά με θέματα 
οργάνωσης, λειτουργίας και ανάπτυξης, των δραστηρι¬ 
οτήτων του Ταμείου και της μηχανογράφησης αυτού. 

γ. Παροχή υγειονομικής (οδοντιατρικής) περίθαλψης, 
προς τους μετόχους / μερισματούχους. 

2. Στη Διεύθυνση Διοικητικού και Πληροφορικής υπά¬ 
γονται τα Τμήματα Διοίκησης Προσωπικού και Μέρι¬ 
μνας, Πληροφορικής και Μελετών και Υγειονομικού με 
τις ακόλουθες αρμοδιότητες: 

α. Τμήμα Διοίκησης Προσωπικού και Μέριμνας: 
αα) Σύνταξη της ημερήσιας αναφοράς του κατωτέρου 
προσωπικού. 

ββ) Επίβλεψη και μέριμνα, για την ενδιαίτηση του κα¬ 
τωτέρου προσωπικού, 
γγ) Σύνταξη των περιοδικών αναφορών, 
δδ) Παρακολούθηση της καλής συντήρησης του οπλι¬ 
σμού και των πυρομαχικών και υποβολή των σχετικών 
αναφορών. 

εε) Μέριμνα για την εφαρμογή των αποφάσεων του 
Προϊσταμένου της Γενικής Διεύθυνσης και του Προέ¬ 
δρου του ΔΣ/ΜΤΝ, σχετικά με το προσωπικό. 

στστ) Μέριμνα για την τήρηση του ημερολογίου της 
Υπηρεσίας. 

ζζ) Μέριμνα, σε συνεργασία με την Γραμματεία, για 
τη σύνταξη και υποβολή των Εκθέσεων Αξιολόγησης, 
του κατώτερου στρατιωτικού προσωπικού. 

ηη) Μέριμνα για τον έγκαιρο ανεφοδιασμό του Ταμεί¬ 
ου, με τα αναγκαία υλικά για υποστήριξη των δραστη¬ 
ριοτήτων των τμημάτων. 

θθ) Εκτέλεση λογιστικής παρακολούθησης του υλικού 
και τήρηση των προβλεπομένων βιβλίων και δικαιολο- 
γητικών, για τον εφοδιασμό των υλικών. 


ιι) Μέριμνα για την παραγγελία και παραλαβή των 
απαραίτητων υλικών, μέσω του εφοδιαστικού συστή¬ 
ματος του Ναυτικού και από το εμπόριο. 

ιαια) Σύνταξη και υποβολή των προβλεπομένων αναφο¬ 
ρών, εφοδιαστικού και διαχειριστικού περιεχομένου. 

ιβιβ) Παρακολούθηση των αποθεμάτων των υλικών 
και μέριμνα για την τήρηση αυτών, στα προβλεπόμενα 
όρια. 

ιγιγ) Επεξεργασία στοιχείων, για την αριθμητική σύν¬ 
θεση και αριθμητικές μεταβολές του προσωπικού, κα¬ 
θώς και πρόβλεψη της εξελίξεως αυτού. 

ιδιδ)Έκδοση εσωτερικών διαταγών, οργανωτικού πε¬ 
ριεχομένου. 

ιειε) Μέριμνα για την διακρίβωση, των αναγκών εκ- 
παιδεύσεως του προσωπικού και αξιοποίηση των με- 
τεκπαιδευθέντων. 

ιστιστ) Τήρηση των αναγκαίων βιβλίων - καρτελών 
παρακολουθήσεως της χρεώσεως υλικών, σύμφωνα με 
την ισχύουσα νομοθεσία. 

ιζιζ) Διαχείριση του πάσης φύσεως υλικού, λειτουρ¬ 
γίας των υπηρεσιών του Ταμείου και φροντίδα για την 
διαφύλαξη, αποθήκευση και συντήρηση αυτού. 

ιηιη) Μέριμνα για την καθαριότητα του κτιρίου του 
Ταμείου. 

ιθιθ) Τήρηση ποινολογίου, του κατώτερου στρατιω¬ 
τικού προσωπικού 

κκ) Χειρισμό κάθε θέματος, που αφορά στη βαθμο¬ 
λογική και μισθολογική εξέλιξη καθώς και την έναρξη 
και λύση της υπαλληλικής σχέσεως, ως και παρακολού¬ 
θηση των μεταβολών της καταστάσεως του Πολιτικού 
Προσωπικού. 

κακα) Τήρηση των ατομικών φακέλων και των μητρώ¬ 
ων του Πολιτικού Προσωπικού. 

κβκβ) Τήρηση βιβλιαρίων ασφαλίσεως των Μονίμων 
Πολιτικών Υπαλλήλων (ΜΠΥ) στο ΙΚΑ, απόδοση εισφο¬ 
ρών, αγορά ενσήμων. 

κγκγ) Εκτέλεση των ενεργειών, που κατά νόμο απαι¬ 
τούνται για την συνταξιοδότηση των ΜΠΥ του ΜΤΝ και 
τη χορήγηση εφάπαξ βοηθήματος. 

κδκδ) Συγκρότηση του Υπηρεσιακού Συμβουλίου, (σε 
συνεργασία με το ΓΕΝ). 

κεκε)ΊΞκδοση βεβαιώσεων για την Εφορία και σύνταξη 
Οριστικής Δήλωσης. 

κστκστ) Έλεγχο της συμφωνίας των μηνιαίων ισο¬ 
ζυγίων. 

κζκζ) Απόδοση κάθε δίμηνο, φόρων και χαρτοσήμου 
Μισθωτών Υπηρεσιών, 
β. Τμήμα Πληροφορικής και Μελετών: 
αα) Παρακολούθηση και εισήγηση για θέματα οργά¬ 
νωσης, λειτουργίας και ανάπτυξης των δραστηριοτήτων 
μηχανογράφησης του Ταμείου και υποστήριξης των 
αρμοδίων κατά τομέα φορέων αυτού. 

ββ) Μελέτη των εισηγήσεων των αρμοδίων τμημάτων 
περί της οικονομικής καταστάσεως του ΜΤΝ και των 
μέτρων βελτιώσεώς της. 

γγ) Μελέτη των εισηγήσεων των αρμοδίων τμημάτων 
περί της εσωτερικής διαρθρώσεως των υπηρεσιών του 
Ταμείου. 

δδ) Σχεδιασμός και σύνταξη προγραμμάτων και ειδι¬ 
κών μελετών, με εντολή της Διοικήσεως, για τον εκάστο- 
τε εκσυγχρονισμό και βελτίωση των δραστηριοτήτων 
του Ταμείου, με την συνδρομή και την συνεργασία των 
αρμοδίων τμημάτων. 

εε) Εκπόνηση αναλογιστικών μελετών για την παρού¬ 
σα και μελλοντική οικονομική κατάσταση του Ταμείου 
και εισήγηση για ανάθεση τέτοιου είδους μελετών σε 
φορείς εκτός του Ταμείου, εφόσον τούτο δεν διαθέ¬ 
τει το απαιτούμενο για το σκοπό αυτό επιστημονικό 
προσωπικό. 

στστ) Σχεδίαση και περαιτέρω ανάπτυξη της υπάρχου- 
σας μηχανογραφικής εφαρμογής του ΜΤΝ και εισήγηση 
σχετικά με την ανάγκη προμήθειας και χρησιμοποίησης 
μηχανογραφικού εξοπλισμού. 

ζζ) Εποπτεία όλων των εφαρμοζόμενων μηχανογρα¬ 
φικών εφαρμογών στο Ταμείο, προγραμματισμός και 
εκτέλεση της μηχανογραφικής εφαρμογής πληρωμής 
μερισμάτων ανά δίμηνο, στους μερισματούχους του 
Ταμείου. 

ηη) Συντονισμός των εφαρμοζόμενων προγραμμάτων 
και του Προσωπικού που υποστηρίζει αυτό, καθώς και 
επέκταση και βελτίωση των υφισταμένων προγραμμά¬ 
των, ανάλογα με τις ανάγκες του τμήματος. 

θθ) Εκπαίδευση και υποβοήθηση του προσωπικού που 
χειρίζεται τις μηχανογραφικές εφαρμογές. 

ιι) Συνεργασία με άλλους φορείς μηχανογραφήσεως 
του Π.Ν. και του Λ.Σ. καθώς και με εταιρείες του ιδιωτι¬ 
κού τομέα που παρέχουν κάθε είδους μηχανογραφική 
υποστήριξη. 

ιαια) Τήρηση στατιστικών στοιχείων και εκμετάλλευση 
αυτών σε συνεργασία με τα αρμόδια τμήματα. 

γ. Τμήμα Υγειονομικού: 

αα) Παροχή οδοντιατρικής περίθαλψης στους μετό¬ 
χους καθώς και στα μέλη των οικογενειών τους. 

ββ) Μέριμνα για την υλικοτεχνική κάλυψη του οδοντια¬ 
τρείου με τα απαραίτητα υλικά - εργαλεία και ενημέρω¬ 
ση προς τη διοίκηση για τυχόν θέματα που εμπίπτουν 
στην αρμοδιότητά του. 

γγ) Παροχή οδοντοπροσθετικής περίθαλψης στους 
μετόχους του Ταμείου σύμφωνα με τις ισχύουσες δι¬ 
ατάξεις. 

δδ) Συνεργασία με το Τμήμα Ταμείου για την τήρηση 
των παραστατικών-δικαιολογητικών οδοντοπροσθετι¬ 
κής περίθαλψης. 

Άρθρο 11 

Ειδικός Λογαριασμός Ταμείου 
Αλληλοβοήθειας Ναυτικού (ΤΑΝ) 

1. Το Ταμείο Αλληλοβοήθειας Ναυτικού λειτουργεί ως 
Ειδικός Λογαριασμός του Μετοχικού Ταμείου Ναυτικού 
και έχει ως μοναδική αρμοδιότητα τη χορήγηση του 
εφάπαξ βοηθήματος στο εξερχόμενο από τις τάξεις του 
Π.Ν. και Λ.Σ. μόνιμο Στρατιωτικό Προσωπικό, καθώς και 
των βοηθημάτων των Ειδικών Λογαριασμών Χρηματι¬ 
κής Αρωγής Οικογενειών Στρατιωτικών (ΕΛΧΑΟΣ) και 
Ιπταμένων Αλεξιπτωτιστών (ΕΛΧΑΟΙΑ). 

2. Η Διοίκηση του ΕΛΤΑΝ ασκείται από το ΔΣ του ΜΤΝ, 
με τον περιορισμό της παραγράφου 10 του άρθρου 2 του 
παρόντος, το οποίο αποφασίζει επί παντός θέματος που 
αναφέρεται στη διαχείριση του ΕΛΤΑΝ, για την διασφά¬ 
λιση των συμφερόντων και την εκπλήρωση του σκοπού 
του και εγκρίνει τον Προϋπολογισμό, τον Απολογισμό 
και τον Ισολογισμό του ΕΛΤΑΝ, οι οποίοι προωθούνται 
για τις περαιτέρω απαιτούμενες εγκρίσεις με τους αντί¬ 
στοιχους του ΜΤΝ. Χρέη εισηγητή στο ΔΣ επί θεμάτων 
αρμοδιότητος ΕΛΤΑΝ, εκτελεί ο Διευθυντής του Ειδικού 
Λογαριασμού ΤΑΝ, χωρίς δικαίωμα ψήφου. 


3. Το ΔΣ του ΜΤΝ, για θέματα που αφορούν στο ΕΛ¬ 
ΤΑΝ, συγκαλείται σε συνεδρίαση από τον Πρόεδρο ή 
το νόμιμο αναπληρωτή του και λαμβάνει αποφάσεις 
παρόντων του Προέδρου ή του νομίμου αναπληρωτή 
του, καθώς και του εισηγητή - Διευθυντή ΕΛΤΑΝ. Για 
κάθε συνεδρίαση πέραν του κανονικού ωραρίου, κατα¬ 
βάλλεται αποζημίωση στα ανωτέρω μέλη, σύμφωνα με 
τις αντίστοιχες διατάξεις του ΜΤΝ. 

4. Οι αποφάσεις του ΔΣ, λαμβάνονται κατά πλειοψη- 
φία. Σε περίπτωση ισοψηφίας υπερισχύει η ψήφος του 
Προέδρου. Το ΔΣ συνεδριάζει στην έδρα του Ταμείου 
και ευρίσκεται σε απαρτία, με παρόντα τουλάχιστον 
τέσσερα (4) μέλη του. 

5. Οι αποφάσεις του ΔΣ καταχωρούνται σε τηρούμενο 
βιβλίο / φάκελο πρακτικών και υπογράφονται από τα 
μέλη της. 

6. Καθήκοντα Γραμματέα του ΔΣ, όταν αυτό συνεδριά¬ 
ζει για θέματα αρμοδιότητος ΕΛΤΑΝ, εκτελεί κατώτερος 
Αξιωματικός ή μόνιμος πολιτικός υπάλληλος από τους 
υπηρετούντες στο ΜΤΝ, που ορίζεται με απόφαση του 
Προϊσταμένου της Γ ενικής Διεύθυνσης του ΜΤΝ και έχει 
τις αρμοδιότητες της παραγράφου 2 του άρθρου 14 
του παρόντος. 

7. Το ΔΣ είναι υπεύθυνο έναντι της Ηγεσίας του Π.Ν. 
και του ΥΠΕΘΑ για πράξεις ή παραλείψεις που ζημιώ¬ 
νουν τον ΕΛΤΑΝ. 

8. Η νομική υποστήριξη του ΕΛΤΑΝ, καλύπτεται από 
το ΜΤΝ. 

9. Στον ΕΛΤΑΝ υπάγονται τα Τμήματα Εφάπαξ Βο¬ 
ηθήματος και Λογιστηρίου ΕΛΤΑΝ, με τις ακόλουθες 
αρμοδιότητες: 

α. Τμήμα Εφάπαξ Βοηθήματος: 
αα) Χορήγηση εφάπαξ βοηθημάτων στο στρατιωτικό 
προσωπικό Π.Ν. - Λ. 

ββ) Αλληλογραφία με υπηρεσίες και μετόχους του 
ΕΛΤΑΝ. 

γγ) Παρακολούθηση Νομοθεσίας ΕΛΤΑΝ. 
δδ) Σύνταξη συμφωνίας πενθημέρων από εντάλματα 
ΕΛΤΑΝ. 

εε) Διεκπεραίωση εισερχόμενης - εξερχόμενης αλ¬ 
ληλογραφίας. 

στστ) Τήρηση Πρακτικών Διοικητικού Συμβουλίου, 
β. Τμήμα Λογιστηρίου ΕΛΤΑΝ: 
αα) Χορήγηση επιδόματος Ειδικού Λογαριασμού Χρη¬ 
ματικής Αρωγής Οικογενειών Στρατιωτικών (ΕΛΧΑΟΣ). 

ββ) Χορήγηση επιδόματος Ειδικού Λογαριασμού Χρη¬ 
ματικής Αρωγής Οικογενειών Ιπταμένων Αξιωματικών 
(ΕΛΧΑΟΙΑ). 

γγ) Κατάρτιση του προϋπολογισμού και τροποποιήσε¬ 
ων αυτού, καθώς και του ισολογισμού και απολογισμού 
του Ειδικού Λογαριασμού, 
δδ) Σύνταξη ημερήσιων κινήσεων, 
εε) Συμφωνία λογαριασμών με την Τράπεζα της Ελ¬ 
λάδος και με τις συνεργαζόμενες τράπεζες. 

στστ) Σύνταξη μηνιαίων συμψηφιστικών σημειωμά¬ 
των. 

ζζ) Σύνταξη μηνιαίου ισοζυγίου και οικονομικών κα¬ 
ταστάσεων. 

ηη) Εφαρμογή Ενιαίου Κλαδικού Λογιστικού Σχεδίου, 
θθ) Παρακολούθηση - Ενημέρωση Χαρτοφυλακίου, 
ιι) Γραμμάτια - Εντάλματα ΕΛΤΑΝ εκδίδονται από 
το αντίστοιχο περιουσιακό Τμήμα Λογιστηρίου του 
ΜΤΝ. 

Άρθρο 12 

Ειδικός Λογαριασμός Ταμείου 
Πρόνοιας Ναυτικού (ΤΠΝ) 

1. Το Ταμείο Πρόνοιας Ναυτικού, λειτουργεί ως Ειδικός 
Λογαριασμός του Μετοχικού Ταμείου Ναυτικού και έχει 
ως αρμοδιότητες τη χορήγηση βοηθημάτων και δανεί¬ 
ων για κάλυψη εκτάκτων αναγκών των μετόχων, την 
παροχή δικηγορικής αρωγής και την παροχή ιατρικής, 
φαρμακευτικής και νοσοκομειακής περίθαλψης. 

2. Η Διοίκηση του ΕΛΤΠΝ ασκείται από το ΔΣ του 
ΜΤΝ, με τον περιορισμό της παραγράφου 10 του άρ¬ 
θρου 2 του παρόντος, το οποίο αποφασίζει επί παντός 
θέματος που αναφέρεται στη διαχείριση του ΕΛΤΠΝ, 
για την διασφάλιση των συμφερόντων και την εκπλή¬ 
ρωση του σκοπού του και εγκρίνει τον Προϋπολογισμό, 
τον Απολογισμό και τον Ισολογισμό του ΤΠΝ, οι οποίοι 
προωθούνται για τις περαιτέρω απαιτούμενες εγκρίσεις 
με τους αντίστοιχους του ΜΤΝ. Χρέη εισηγητή στο ΔΣ 
επί θεμάτων αρμοδιότητος ΕΛΤΠΝ, εκτελεί ο Διευθυ¬ 
ντής του Ειδικού Λογαριασμού ΤΠΝ, χωρίς δικαίωμα 
ψήφου. 

3. Το ΔΣ του ΜΤΝ, για θέματα που αφορούν στον 
ΕΛΤΠΝ, συγκαλείται σε συνεδρίαση από τον Πρόεδρο 
ή το νόμιμο αναπληρωτή του και λαμβάνει αποφάσεις, 
παρόντων του Προέδρου ή του νομίμου αναπληρωτή 
του, καθώς και του εισηγητή - Διευθυντή ΕΛΤΠΝ. Για 
κάθε συνεδρίαση πέραν του κανονικού ωραρίου, κατα¬ 
βάλλεται αποζημίωση στα ανωτέρω μέλη, σύμφωνα με 
τις αντίστοιχες διατάξεις του ΜΤΝ. 

4. Οι αποφάσεις του ΔΣ λαμβάνονται κατά πλειοψη- 
φία. Σε περίπτωση ισοψηφίας υπερισχύει η ψήφος του 
Προέδρου. Το ΔΣ συνεδριάζει στην έδρα του Ταμείου 
και ευρίσκεται σε απαρτία με παρόντα τουλάχιστον 
τέσσερα (4) μέλη του. 

5. Οι αποφάσεις του ΔΣ καταχωρούνται σε τηρούμενο 
βιβλίο / φάκελο πρακτικών και υπογράφονται από τα 
μέλη της. 

6. Καθήκοντα Γραμματέα του ΔΣ, όταν αυτό συνεδριά¬ 
ζει για θέματα αρμοδιότητος ΕΛΤΠΝ, εκτελεί κατώτερος 
Αξιωματικός ή μόνιμος πολιτικός υπάλληλος από τους 
υπηρετούντες στο ΜΤΝ, που ορίζεται με απόφαση του 
Προϊσταμένου της Γ ενικής Διεύθυνσης του ΜΤΝ και έχει 
τις αρμοδιότητες της παραγράφου 2 του άρθρου 14 
του παρόντος. 

7. Το ΔΣ είναι υπεύθυνο έναντι της Ηγεσίας του Π.Ν. 
και του ΥΠΕΘΑ για πράξεις ή παραλείψεις που ζημιώ¬ 
νουν τον ΕΛΤΠΝ. 

8. Η νομική υποστήριξη του ΕΛΤΠΝ, καλύπτεται από 
το ΜΤΝ. 

9. Στον ΕΛΤΠΝ υπάγονται τα Τμήματα Παροχών και 
Λογιστηρίου ΕΛΤΠΝ, με τις ακόλουθες αρμοδιότητες: 

α. Τμήμα Παροχών: 

αα) Παροχή χρηματικής ή άλλης ενίσχυσης, στην πε¬ 
ρίπτωση εκτάκτων αναγκών που δημιουργήθηκαν, από 
βαριά ασθένεια, θάνατο μέλους της οικογένειας, τοκε¬ 
τού ή άλλες ανάλογες καταστάσεις. 

ββ) Παροχή άτοκου δανείου σε περίπτωση εκτάκτων 
αναγκών εξοφλούμενου με κρατήσεις από τις αποδοχές 
του λαμβάνοντος. 

γγ) Παροχή δικηγορικής αρωγής. 

δδ) Παροχή χρηματικής ενίσχυσης για ιατρική, φαρ¬ 
μακευτική ή νοσοκομειακή περίθαλψη, στις περιπτώ¬ 
σεις που αυτή δεν παρέχεται ή δεν προβλέπεται να 


παρασχεθεί στο μέλλον από το Δημόσιο, τόσο στα 
ασφαλιζόμενα από το Ταμείο πρόσωπα, όσο και στα 
μέλη της οικογένειας καθενός, καθώς και η υγιεινή και 
παιδαγωγική πρόνοια και γενικά η αντίληψη υπέρ της 
παιδικής ηλικίας των οικογενειών των ασφαλισμένων. 

β. Τμήμα Λογιστηρίου ΕΛΤΠΝ: 

αα) Τήρηση των προβλεπομένων περί ΕΛΤΠΝ δια¬ 
τάξεων. 

ββ) Μέριμνα για την κανονική είσπραξη των προβλε¬ 
πομένων εσόδων. 

γγ) Αξιολόγηση και υποβολή προτάσεων προς το Δι¬ 
οικητικό Συμβούλιο για την χορήγηση των προβλεπο¬ 
μένων παροχών / ενισχύσεων. 

δδ) Σύνταξη Προϋπολογισμού, Απολογισμού, και Ισο¬ 
λογισμού του Ειδικού Λογαριασμού. 

εε) Εισήγηση κάθε άλλου διοικητικού ή οικονομικού 
μέτρου το οποίο κρίνεται σκόπιμο για την επίτευξη του 
σκοπού του Ειδικού Λογαριασμού. 

Άρθρο 13 

Ειδικός Κλάδος Οικονομικής Ενίσχυσης Μερισμα- 
τούχων Μετοχικού Ταμείου Ναυτικού (ΕΚΟΕΜΝ) 

1. Ο Ειδικός Κλάδος Οικονομικής Ενίσχυσης Μερισμα- 
τούχων Μετοχικού Ταμείου Ναυτικού λειτουργεί ως Ει¬ 
δικός Λογαριασμός του Μετοχικού Ταμείου Ναυτικού και 
έχει ως αρμοδιότητα την οικονομική ενίσχυση όλων των 
μερισματούχων του Μετοχικού Ταμείου Ναυτικού. 

2. Η διοίκηση του ΕΚΟΕΜΝ ασκείται από το ΔΣ του 
ΜΤΝ, το οποίο αποφασίζει επί παντός θέματος που 
αναφέρεται στη διαχείριση του ΕΚΟΕΜΝ (εξαίρεση απο¬ 
τελεί η διανομή των ετησίων εσόδων του Κλάδου), για 
τη διασφάλιση των συμφερόντων και την εκπλήρωση 
του σκοπού του και εγκρίνει αρχικά, τον Προϋπολογι¬ 
σμό, τον Απολογισμό και τον Ισολογισμό του ΕΚΟΕΜΝ, 
οι οποίοι προωθούνται για τις περαιτέρω απαιτούμενες 
εγκρίσεις με τους αντίστοιχους του ΜΤΝ. Χρέη εισηγητή 
στο ΔΣ, επί θεμάτων αρμοδιότητος ΕΚΟΕΜΝ, εκτελεί ο 
Διευθυντής του ΕΚΟΕΜΝ, χωρίς δικαίωμα ψήφου. 

3. Το ΔΣ του ΜΤΝ, για θέματα που αφορούν στο ΕΚΟ¬ 
ΕΜΝ, συγκαλείται σε συνεδρίαση από τον Πρόεδρο ή 
το νόμιμο αναπληρωτή του και λαμβάνει αποφάσεις 
παρόντων του Προέδρου ή του νομίμου αναπληρωτή 
του, καθώς και του εισηγητή - Διευθυντή ΕΚΟΕΜΝ. Γ ια 
κάθε συνεδρίαση πέραν του κανονικού ωραρίου, κατα¬ 
βάλλεται αποζημίωση στα ανωτέρω μέλη σύμφωνα με 
τις αντίστοιχες διατάξεις του ΜΤΝ. 

4. Οι αποφάσεις του ΔΣ λαμβάνονται κατά πλειοψη- 
φία. Σε περίπτωση ισοψηφίας υπερισχύει η ψήφος του 
Προέδρου. Το ΔΣ συνεδριάζει στην έδρα του Ταμείου 
και ευρίσκεται σε απαρτία με παρόντα τουλάχιστον 
έξι (6) μέλη του. 

5. Οι αποφάσεις του ΔΣ καταχωρούνται σε τηρούμενο 
βιβλίο / φάκελο πρακτικών και υπογράφονται από τα 
μέλη της. 

6. Καθήκοντα Γ ραμματέα του ΔΣ, όταν αυτό συνεδρι¬ 
άζει για θέματα αρμοδιότητος ΕΚΟΕΜΝ, εκτελεί κατώ¬ 
τερος Αξιωματικός ή μόνιμος πολιτικός υπάλληλος από 
τους υπηρετούντες στο ΜΤΝ, που ορίζεται με απόφαση 
του Προϊσταμένου της Γ ενικής Διεύθυνσης του ΜΤΝ και 
έχει τις αρμοδιότητες της παραγράφου 2 του άρθρου 
14 του παρόντος. 

7. Το ΔΣ και η ΔΕ είναι υπεύθυνα έναντι της Ηγεσίας 
του Π.Ν. και του ΥΠΕΘΑ για πράξεις ή παραλείψεις που 
ζημιώνουν τον ΕΚΟΕΜΝ. 

8. Τα ετήσια έσοδα του Κλάδου, διανέμονται κατά 
το επόμενο έτος, με έγκριση του Αρχηγού του ΓΕΝ, 
στους μερισματούχους, κατόπιν εισηγήσεως της Διοι- 
κούσας Επιτροπής (ΔΕ), που ορίζεται από το ΓΕΝ και 
αποτελείται από: 

α. Τον Προϊστάμενο της Γενικής Διεύθυνσης του Με¬ 
τοχικού Ταμείου Ναυτικού, ως Πρόεδρο. 

β.Έναν Ανώτερο Οικονομικό Αξιωματικό ΠΝ που υπη¬ 
ρετεί στο ΓΕΝ. 

γ.Έναν Ανώτερο Αξιωματικό του ΑΣ εν ενεργεία που 
ορίζεται από το ΥΕΝ. 
δ. Τον Διευθυντή του ΕΚΟΕΜΝ. 

9. Καθήκοντα Γραμματέα της Διοικούσας Επιτροπής 
εκτελεί κατώτερος Αξιωματικός ή μόνιμος πολιτικός 
υπάλληλος, από τους υπηρετούντες στο ΜΤΝ, που ορί¬ 
ζεται με διαταγή του Προέδρου της Επιτροπής και έχει 
τις αρμοδιότητες της παραγράφου 2 του άρθρου 14 
του παρόντος. 

10. Η ΔΕ συγκαλείται σε συνεδρίαση από τον Πρόεδρο 
ή το νόμιμο αναπληρωτή του και λαμβάνει αποφάσεις, 
παρόντων του Προέδρου και του Διευθυντή ΕΚΟΕΜΝ ή 
των νομίμων αναπληρωτών τους. Για κάθε συνεδρίαση, 
πέραν του κανονικού ωραρίου, καταβάλλεται αποζημί¬ 
ωση στα ανωτέρω μέλη, σύμφωνα με τις αντίστοιχες 
διατάξεις του ΜΤΝ. 

11. Οι αποφάσεις της ΔΕ λαμβάνονται κατά πλειοψη- 
φία. Σε περίπτωση ισοψηφίας υπερισχύει η ψήφος του 
Προέδρου. Η ΔΕ συνεδριάζει στην έδρα του Ταμείου 
και ευρίσκεται σε απαρτία, με παρόντα τουλάχιστον 
τρία (3) μέλη της. 

12. Οι αποφάσεις της ΔΕ, καταχωρούνται σε τηρού¬ 
μενο βιβλίο / φάκελο πρακτικών και υπογράφονται από 
τα μέλη της. 

13. Η νομική υποστήριξη του ΕΚΟΕΜΝ, καλύπτεται από 
το ΜΤΝ. 

14 Ο Τρόπος της έγκρισης και πληρωμής κάθε δαπά¬ 
νης ή είσπραξης κάθε εσόδου, η τήρηση των διοικητικών 
και λογιστικών βιβλίων, το λογιστικό σύστημα, η σύνταξη 
του Προϋπολογισμού, Ισολογισμού και Απολογισμού και 
του εν γένει ελέγχου του ΕΚΟΕΜΝ διέπονται από τις 
ισχύουσες περί ΝΠΔΔ και του ΜΤΝ. Ο ετήσιος Ισολογι¬ 
σμός και ο Απολογισμός του ΕΚΟΕΜΝ εγκρίνεται από 
τον Α/ΓΕΝ, κατόπιν ελέγχου από επιτροπή, της οποίας 
προ'ΐσταται ανώτερος οικονομικός αξιωματικός που ορί¬ 
ζεται με διαταγή του Α/ΓΕΝ. 

15 Στον ΕΚΟΕΜΝ υπάγονται τα Τμήματα Λογιστηρί¬ 
ου ΕΚΟΕΜΝ και Μετόχων ΕΚΟΕΜΝ, με τις ακόλουθες 
αρμοδιότητες: 

α. Τμήμα Λογιστηρίου ΕΚΟΕΜΝ: 
αα) Σύνταξη ημερησίων δελτίων τακτοποιήσεως ει¬ 
σπράξεων και πληρωμών του ΕΚΟΕΜΝ. 

ββ) Καταχώριση των ημερησίων δελτίων τακτοποιή¬ 
σεως εισπράξεων και πληρωμών. 

γγ) Σύνταξη συμψηφιστικών εγγράφων και καταχώ- 
ρησή τους στα λογιστικά βιβλία. 

δδ) Σύνταξη ισοζυγίων γενικού και αναλυτικού καθο¬ 
λικού και έλεγχος συμφωνίας αυτών. 

εε) Έλεγχος της μηνιαίας συμφωνίας βιβλίου ημερο¬ 
λογίου. 

στστ) Σύνταξη Προϋπολογισμού του ΕΚΟΕΜΝ καθώς 
και των τροποποιήσεων αυτού, 
ζζ) Σύνταξη Ισολογισμού - Απολογισμού ΕΚΟΕΜΝ. 


ηη) Παρακολούθηση και επεξεργασία των τηρουμέ- 
νων λογαριασμών στις συνεργαζόμενες με το ΕΚΟΕΜΝ 
Τράπεζες. 

θθ) Έκδοση μηνιαίων στατιστικών οικονομικών στοι¬ 
χείων για την εξαγωγή συμπερασμάτων σχετικά με την 
οικονομική θέση του ΕΚΟΕΜΝ. 

ιι) Σύνταξη και αποστολή στο Υπουργείο Οικονομίας 
και Οικονομικών ανά τρίμηνο Στατιστικών οικονομικών 
στοιχείων του ΕΚΟΕΜΝ. 

ιαια) Παρακολούθηση και διεκπεραίωση της σχετικής 
με τις αρμοδιότητες του Τμήματος αλληλογραφίας.(Α 
λληλογραφία με Τράπεζες, υποβολή στη Δ..Ο.Υ. ανά 
δίμηνο του φόρου μερισμάτων κλπ.) 

ιβιβ) Έλεγχος και έκδοση γραμματίων είσπραξης και 
χρηματικών ενταλμάτων, καταχώρηση στο μηχανογρα¬ 
φικό λογιστικό σύστημα και στη συνέχεια προώθηση στο 
Ταμείο του ΜΤΝ για είσπραξη ή καταβολή αντίστοιχα. 

ιγιγ) Μέριμνα για την τήρηση του λογιστηρίου μηχανο¬ 
γραφικά (σύμφωνα με το Κλαδικό Λογιστικό σχέδιο περί 
ΝΠΔΔ), τηρώντας τις εγγραφές και τα παραστατικά που 
προβλέπονται στην ισχύουσα νομοθεσία, 
β. Τμήμα Μετόχων ΕΚΟΕΜΝ 
αα) Εισαγωγή μεταβολών μερισμάτων, 
ββ) Υπολογισμός αναδρομικών, 
γγ) Παρακολούθηση απορρίψεων, 
δδ) Απόδοση κρατήσεων υπέρ τρίτων, 
εε) Υπολογισμός ετήσιας τιμής μεριδίου, 
στστ) Υπολογισμός μερισμάτων, 
ζζ) Καταβολή μερισμάτων, 
ηη) Ενημέρωση μετόχων. 

Άρθρο 14 
Γραμματεία 

1. Η Γ ραμματεία λειτουργεί ως ανεξάρτητο Γ ραφείο, 
που υπάγεται απευθείας στον Προϊστάμενο της Γ ενικής 
Διεύθυνσης και έχει όλες τις ευθύνες και αρμοδιότητες 
που προβλέπονται από τον Κανονισμό Στρατιωτικής 
Αλληλογραφίας, τις διατάξεις του Π.Ν. και τις γενικές 
ή ειδικές Διαταγές της Υπηρεσίας. Ειδικότερα έχει τις 
ακόλουθες αρμοδιότητες: 

α. Μέριμνα για την εξασφάλιση του απορρήτου των 
εργασιών της Γραμματείας, απαγορευμένης αυστηρώς 
της παροχής οιασδήποτε υπηρεσιακής πληροφορίας 
ή οποιουδήποτε υπηρεσιακού στοιχείου σε αναρμόδια 
πρόσωπα. 

β. Παραλαβή, έλεγχος, διεκπεραίωση της εισερχόμε¬ 
νης αλληλογραφίας. 

γ. Παραλαβή, έλεγχος, δακτυλογράφηση και διεκπε¬ 
ραίωση της εξερχόμενης αλληλογραφίας. 

δ. Τήρηση των προβλεπομένων βιβλίων και παραστα¬ 
τικών διακίνησης των εισερχομένων και εξερχόμενων 
εγγράφων του Ταμείου. 

ε. Τήρηση στο αρχείο των σχεδίων των εξερχόμενων 
εγγράφων. 

στ. Βεβαίωση γνησίου υπογραφών και επικύρωση αντι¬ 
γράφων από το πρωτότυπο ή από το ακριβές αντίγραφο 
της διοικητικής αρχής που το εξέδωσε. 

2. Ο Προϊστάμενος της Γ ραμματείας, ως Γ ραμματέας 
του Διοικητικού Συμβουλίου του ΜΤΝ, έχει τις ακόλου¬ 
θες αρμοδιότητες: 

α. Συγκέντρωση των εισηγήσεων των Διευθύνσεων 
επί θεμάτων αρμοδιότητας του Διοικητικού Συμβουλίου 
του ΜΤΝ. 

β.Έγκαιρη σύνταξη της ημερήσιας διάταξης των συ¬ 
νεδριάσεων του ΔΣ την οποία υποβάλλει στον Πρόεδρο 
του ΔΣ προς έγκριση και υπογραφή. 

γ. Συγκρότηση των φακέλων των θεμάτων της ημε¬ 
ρήσιας διάταξης και διανομή αυτών τουλάχιστον είκοσι 
τέσσερις ώρες πριν από κάθε συνεδρίαση στον Πρόεδρο 
και τα Μέλη του ΔΣ, στον Προϊστάμενο της Γ ενικής Διεύ¬ 
θυνσης, στους Προϊσταμένους των Διευθύνσεων και των 
Τμημάτων του Ταμείου για να καθίσταται δυνατή έτσι η 
ενημέρωση και συγκέντρωση συμπληρωματικών ενημε¬ 
ρωτικών στοιχείων εφόσον αυτό κρίνεται αναγκαίο. 

δ. Σύνταξη πρακτικών μετά από κάθε συνεδρίαση του 
ΔΣ, τα οποία πρέπει να αποδίδουν τουλάχιστον περί¬ 
ληψη των γενομένων συζητήσεων για κάθε θέμα. Σε 
περίπτωση δε συζήτησης σοβαρών θεμάτων θα πρέπει 
να γίνεται εκτενέστερη ανάλυση. 

ε. Εισήγηση για έγκαιρη ανανέωση και ανασυγκρότηση 
των συμβουλίων και επιτροπών, των οποίων η θητεία 
των μελών έληξε. 

στ. Μέριμνα για τη μονογράφηση των σχεδίων των 
πρακτικών των συνεδριάσεων του ΔΣ από τον Γραμμα- 
τέα του ΔΣ, τον Πρόεδρο του ΔΣ και τον Προϊστάμενο 
της Γενικής Διεύθυνσης του Ταμείου. 

ζ. Μέριμνα για την υπογραφή των πρακτικών των συ¬ 
νεδριάσεων του ΔΣ από τον Γραμματέα ΔΣ, τον Πρόε¬ 
δρο του ΔΣ, τον Προϊστάμενο της Γ ενικής Διεύθυνσης 
του Ταμείου και τα Μέλη του ΔΣ τα οποία μετέχουν 
της αντιστοίχου συνεδριάσεως. 

η. Μέριμνα για την ταχεία αναγραφή και υπογραφή 
των πρακτικών καθώς και την βιβλιοδεσία των πρακτι¬ 
κών του έτους. 

θ. Μέριμνα για την ασφαλή τήρηση, διαφύλαξη και 
ταξινόμηση του αρχείου των πρακτικών και όλων των 
σχετικών εγγράφων, καθώς και την έγκαιρη κοινοποίηση 
αυτών όπου προβλέπεται. 

ι. Κοινοποίηση αποσπασμάτων των πρακτικών την 
επομένη της υπογραφής τους στους αρμόδιους Προϊ¬ 
σταμένους των Διευθύνσεων και Τμημάτων του Ταμείου, 
για ταχεία υλοποίηση των ληφθεισών αποφάσεων. 

ια. Μέριμνα για την άμεση παροχή αιτουμένων από 
τα μέλη του ΔΣ στοιχείων (Νόμων, Διαταγμάτων, Κα¬ 
νονισμών κ.λπ). 

Άρθρο 15 

Γραφείο Νομικών Υποθέσεων 

1. Το Γραφείο Νομικών Υποθέσεων λειτουργεί ως 
ανεξάρτητο Γ ραφείο και έχει τις ακόλουθες αρμοδι¬ 
ότητες: 

α. Υπεράσπιση των συμφερόντων του Ταμείου ενώπιον 
δικαστηρίων ή εξωδίκως με την βοήθεια των Νομικών 
Συμβούλων. 

β. Γνωμοδότηση για κάθε νομικό θέμα που προκύπτει 
κατά την διεξαγωγή της εσωτερικής υπηρεσίας του 
Ταμείου. 

γ. Συμβολή στη νομοτεχνική επεξεργασία σχεδίων 
νομοθετικών ή άλλων κειμένων. 

δ. Τήρηση του αρχείου γενικής νομοθεσίας, της ειδικής 
νομοθεσίας του Ταμείου και των συναφών οργανισμών, 
όπως συγκέντρωση και ταξινόμηση των στοιχείων της 
νομολογίας για γενικά και ειδικά θέματα που ενδιαφέ¬ 
ρουν το Ταμείο. 

ε. Έλεγχος και θεώρηση μισθωτηρίων συμβολαίων, 
δανείων, συμβάσεων ή άλλων πράξεων που γίνονται 


σύμφωνα με τις εντολές του ΔΣ, του Προέδρου ή Γ ενι¬ 
κού Διευθυντή του Ταμείου. 

Άρθρο 16 

Αρμοδιότητες Προϊσταμένων Διευθύνσεων 

1. Κάθε Προϊστάμενος Διεύθυνσης είναι υπεύθυνος 
για τα θέματα αρμοδιότητας της Διεύθυνσης, καθώς 
επίσης και για θέματα για τα οποία η Διεύθυνσή του 
έχει συντονιστική αρμοδιότητα, όταν αφορούν σε πε¬ 
ρισσότερες από μια Διευθύνσεις. 

2. Ενεργεί σύμφωνα με τον παρόντα Οργανισμό, τις 
περί ΜΤΝ και των λειτουργούντων σε αυτό Ειδικών Λο¬ 
γαριασμών διατάξεις, τις διατάξεις Π.Ν. και τις παρε¬ 
χόμενες γενικές και ειδικές κατευθύνσεις. Κατευθύνει, 
συντονίζει και ελέγχει τα Τμήματα που υπάγονται σε 
αυτόν και με αυτή την αρμοδιότητα, μπορεί να εκδώσει 
διαταγές, για περαιτέρω ανάλυση των αρμοδιοτήτων, 
που προβλέπονται από τον Κανονισμό αυτό. 

3. Φροντίζει για την πληρότητα, ποιότητα και κατα¬ 
νομή της επιτελικής εργασίας που εκτελείται στη Δι¬ 
εύθυνσή του. 

4. Εισηγείται στο ΔΣ, επί παντός θέματος που αφορά 
τη Διεύθυνσή του ή τον Ειδικό Λογαριασμό στον οποίο 
προΐσταται. 

5. Τον Προϊστάμενο Διεύθυνσης απάντα ή κωλυόμενο, 
αναπληρώνει με όλα τα δικαιώματα και τις υποχρεώ¬ 
σεις, ο αρχαιότερος Αξιωματικός (Ο), που υπηρετεί στη 
Διεύθυνση ή στον Ειδικό Λογαριασμό ή μη υπηρετού- 
ντος ετέρου Αξιωματικού (Ο), ο αρχαιότερος μετά τον 
Προϊστάμενο της Γ ενικής Διεύθυνσης Αξιωματικός (Ο), 
που υπηρετεί στο ΜΤΝ. 

6. Είναι υπεύθυνος για την εκτέλεση των αποφάσε¬ 
ων του ΔΣ και της ΔΕ, σε ότι αφορά τον ΕΚΟΕΜΝ. 
Ευθύνεται για την λογιστική παρακολούθηση και την 
εύρυθμη λειτουργία της Διευθύνσεώς του ή του αντί¬ 
στοιχου Ειδικού Λογαριασμού και προΐστανται του υπη- 
ρετούντος στη Διεύθυνση ή στον Ειδικό Λογαριασμό 
προσωπικού. 

7. Οι Διευθυντές των Ειδικών Λογαριασμών ΤΑΝ, ΤΠΝ 
και ΕΚΟΕΜΝ, υπογράφουν τις εντολές πληρωμής των 
πόσης φύσεως δαπανών των Ειδικών Λογαριασμών και 
εγκρίνουν δαπάνες, μέχρι του ποσού το οποίο καθορί¬ 
ζεται εκάστοτε με αποφάσεις του ΔΣ. 

Άρθρο 17 

Αρμοδιότητες Προϊσταμένων 
Λοιπών Οργανικών Μονάδων 

1. Κάθε Προϊστάμενος Τμήματος είναι υπεύθυνος για 
θέματα αρμοδιότητάς του και για θέματα για τα οποία 
το Τμήμα του έχει συντονιστική αρμοδιότητα, όταν αφο¬ 
ρούν σε περισσότερα από ένα Τμήματα. 

2. Ενεργεί σύμφωνα με τον παρόντα Οργανισμό, τις 
περί ΜΤΝ και των Ειδικών Λογαριασμών αυτού διατάξεις, 
τις διατάξεις Π.Ν., τις γενικές και ειδικές κατευθύνσεις 
που παρέχονται από τους προϊσταμένους του και σύμ¬ 
φωνα με τις ευθύνες και τα αντικείμενα που απορρέουν 
από τις αρμοδιότητές του. Κατευθύνει, συντονίζει και 
ελέγχει το προσωπικό του. 

3. Φροντίζει για την πληρότητα, ποιότητα και κατανο¬ 
μή της εργασίας που εκτελείται στο Τμήμα του. Φρο¬ 
ντίζει επίσης για την ανάπτυξη στο προσωπικό του, 
πνεύματος συνεργασίας, οικονομίας και ενδιαφέροντος, 
για το έργο που επιτελείται. 

4. Συνεργάζεται με τους λοιπούς Προϊσταμένους Τμη¬ 
μάτων, για την διεκπεραίωση των εργασιών του. 

5. Τα ανωτέρω ισχύουν ανάλογα και για τους Προϊ¬ 
σταμένους των Γραφείων. 

Άρθρο 18 

Σύνθεση Προσωπικού 

1. Το προσωπικό του ΜΤΝ, αποτελείται από: 

α. Στρατιωτικούς εν ενεργεία, του Πολεμικού Ναυτικού 
(Π.Ν.) ή του Λιμενικού Σώματος (Λ.Σ.), κατ’ αναλογία των 
εν ενεργεία και συνταξιούχων μετόχων του Ταμείου, 
όπως συνοπτικά παρουσιάζεται, στο συνημμένο παράρ¬ 
τημα «Β» και αναλυτικά καθορίζεται, στους αντίστοιχους 
Πίνακες Οργανώσεως Υλικού (ΠΟΥ), που κυρώνονται 
από τον Α/ΓΕΝ. 

β. Μόνιμους πολιτικούς υπαλλήλους του ΜΤΝ και του 
Π.Ν. 

γ. Στρατευμένους Θητείας. 

2. Η τοποθέτηση του προσωπικού στο ΜΤΝ, γίνεται 
σύμφωνα με τις ισχύουσες διαταγές των ΓΕΝ - ΥΕΝ και 
τους εκάστοτε ισχύοντες Πίνακες Οργανώσεως Υλικού 
(ΠΟΥ), ενώ η περαιτέρω κατανομή τους, σε οργανικά 
τμήματα, θέσεις και δραστηριότητες, γίνεται με Απόφα¬ 
ση του Προϊσταμένου της Γ ενικής Διεύθυνσης του ΜΤΝ. 
Ειδικότερα, οι θέσεις Προϊσταμένων Διευθύνσεων και 
Ειδικών Λογαριασμών, στελεχώνονται ως ακολούθως: 

α. Στη Διεύθυνση Λογιστικού, από ανώτερο Αξιωμα¬ 
τικό (Ο) Π.Ν. 

β. Στη Διεύθυνση Αξιοποίησης Περιουσίας Ταμείου, 
από ανώτερο Αξιωματικό (Ο) Π.Ν. 

γ. Στη Διεύθυνση Διοικητικού και Πληροφορικής από 
ανώτερο Αξιωματικό Π.Ν. ή ανώτερο Αξιωματικό Λ.Σ. 
δ. Στον ΕΛΤΑΝ από ανώτερο Αξιωματικό (Ο) Π.Ν. 
ε. Στον ΕΛΤΠΝ από ανώτερο Αξιωματικό (Ο) Π.Ν. 
στ. Στον Ειδικό Κλάδο Οικονομικής Ενίσχυσης Με- 
ρισματούχων Ναυτικού, από ανώτερο Αξιωματικό (Ο) 
Π.Ν. ή ανώτερο Αξιωματικό Λ.Σ. πτυχιούχο τμήματος 
οικονομικών επιστημών. 

3. Η στελέχωση των επί μέρους Τμημάτων και Γρα¬ 
φείων πραγματοποιείται με Στρατιωτικό Προσωπικό 
προερχόμενο από το Π.Ν. ή το Λ.Σ και Πολιτικό Προ¬ 
σωπικό, προερχόμενο από το ΜΤΝ, κατά ποσοστιαία 
αναλογία, της συμμετοχής στο ΜΤΝ, των δικαιούχων 
- μερισματούχων της δικαιοδοσίας των. 

Άρθρο 19 

Διάκριση Θέσεων Κατά Κατηγορίες Προσωπικού 

1. Οι θέσεις του Στρατιωτικού Προσωπικού του Π.Ν και 
του Λ.Σ που στελεχώνουν το ΜΤΝ, διακρίνονται κατά 
βαθμό και κατανέμονται στις οργανικές του μονάδες 
σύμφωνα με το συνημμένο παράρτημα «Β». 

2. Οι θέσεις των Μονίμων Πολιτικών Υπαλλήλων (ΜΠΥ) 
του Μετοχικού Ταμείου Ναυτικού (ΜΤΝ), διακρίνονται 
κατά Κατηγορία και Κλάδο ως εξής: 

α. Κατηγορία (Π.Ε) Πανεπιστημιακής Εκπαίδευσης 

(1) Κλάδος ΠΕ Διοικητικού - Οικονομικού, θέση μία (1). 
β. Κατηγορία (Τ.Ε) Τεχνολογικής Εκπαίδευσης 

(1) Κλάδος Τ.Ε Διοικητικού - Λογιστικού, θέση μία (1) 

(2) Κλάδος Τ.Ε Πληροφορικής, θέσεις δύο (2) 

(3) Κλάδος Τ.Ε Μηχανικών, θέση μία (1) 

γ. Κατηγορία (ΔΕ) Δευτεροβάθμιας Εκπαίδευσης 

(1) Κλάδος ΔΕ Διοικητικών Γραμματέων, θέσεις δε¬ 
καεπτά (17). 


(2) Κλάδος ΔΕ Προσωπικού Ηλεκτρονικών Υπολογι¬ 
στών (Η/Υ), θέσεις τρεις (3). 

3. Οι θέσεις των Μονίμων Πολιτικών Υπαλλήλων του 
ΜΤΝ κατανέμονται στις οργανικές του μονάδες σύμφω¬ 
να με το συνημμένο παράρτημα «Β». 

Άρθρο 20 

Ειδικότητες - Προσόντα διορισμού 
Μονίμων Πολιτικών Υπαλλήλων 

1. Κατηγορία Πανεπιστημιακής Εκπαίδευσης (ΠΕ). 
α. Κλάδος ΠΕ Διοικητικού και/ ή Οικονομικού 

(1) Ο Κλάδος ΠΕ Διοικητικού - Οικονομικού περιλαμ¬ 
βάνει μια θέση. 

(2) Προσόντα διορισμού: 

(α) Τα προβλεπόμενα στο άρθρο 4 του ΠΔ 50/2001 (Α' 
39), όπως αυτό ισχύει κάθε φορά. 

(β) Καλή γνώση της αγγλικής γλώσσας. 

2. Κατηγορία Τεχνολογικής Εκπαίδευσης (ΤΕ). 
α. Κλάδος ΤΕ Διοικητικού - Λογιστικού 

(1) Ο Κλάδος ΤΕ Διοικητικού - Λογιστικού περιλαμβάνει 
μία (1) θέση. 

(2) Προσόν διορισμού στον εισαγωγικό βαθμό ορί¬ 
ζεται: 

(α) Πτυχίο ή δίπλωμα Εμπορίας και Διαφήμισης ή Δι¬ 
οίκησης Επιχειρήσεων ή Βιβλιοθηκονομίας ή Συνεταιρι¬ 
στικών Οργανώσεων και Εκμεταλλεύσεων ή Διοίκησης 
Μονάδων Υγείας και Πρόνοιας ή Διοίκησης Μονάδων Το¬ 
πικής Αυτοδιοίκησης ή Τηλεπληροφορικής και Διοίκησης 
ή Διεθνούς Εμπορίου ΤΕΙ, περιλαμβανομένων και των 
πτυχίων ΠΣΕ και ΚΑΤΕΕ ή το ομώνυμο ή αντίστοιχης 
Ειδικότητας πτυχίο ή δίπλωμα ισότιμων τίτλων σχολών 
της ημεδαπής ή αλλοδαπής. 

(β) Καλή γνώση της αγγλικής γλώσσας, 
β. Κλάδος ΤΕ Μηχανικών 

(1) Ο Κλάδος ΤΕ Μηχανικών περιλαμβάνει μια (1) 
θέση. 

(2) Στον ανωτέρω Κλάδο περιλαμβάνονται οι ειδικό¬ 
τητες: 

(α) Πολιτικού Μηχανικού. 

(β) Τοπογράφου Μηχανικού. 

(γ) Πολιτικού Δομικών Έργων. 

(δ) Υπομηχανικού. 

(3) Προσόν διορισμού στον εισαγωγικό βαθμό ορίζε¬ 
ται το ομώνυμο ή αντίστοιχο κατά ειδικότητα πτυχίο ή 
δίπλωμα ΤΕΙ της ημεδαπής ή ΚΑΤΕΕ ή ισότιμων τίτλων 
σχολών της ημεδαπής ή αλλοδαπής και άδεια άσκησης 
επαγγέλματος όπου απαιτείται. 

(4) Η κατανομή των θέσεων στις ειδικότητες ορίζεται 
κάθε φορά με την προκήρυξη, ανάλογα με τις υπηρε¬ 
σιακές ανάγκες. 

γ. Κλάδος ΤΕ Πληροφορικής 

(1) Ο Κλάδος ΤΕ Πληροφορικής περιλαμβάνει δύο (2) 
θέσεις. 

(2) Στον ανωτέρω Κλάδο περιλαμβάνονται οι ειδικό¬ 
τητες της: 

(α) Πληροφορικής. 

(β) Ηλεκτρονικών Υπολογιστικών Συστημάτων. 

(3) Προσόν διορισμού στον εισαγωγικό βαθμό ορί¬ 
ζεται: 

(α) Για την ειδικότητα Πληροφορικής: Πτυχίο ή δί¬ 
πλωμα Πληροφορικής ΤΕΙ ή ισότιμος τίτλος σπουδών 
αντίστοιχης ειδικότητας σχολών της ημεδαπής ή της 
αλλοδαπής και άριστη γνώση της αγγλικής γλώσσας. 

(β) Για την ειδικότητα Ηλεκτρονικών Υπολογιστι¬ 
κών Συστημάτων: Πτυχίο ή δίπλωμα Ηλεκτρονικών 
Υπολογιστικών Συστημάτων των ΤΕΙ ή ισότιμος τίτ¬ 
λος σπουδών αντίστοιχης ειδικότητας σχολών της 
ημεδαπής ή αλλοδαπής και καλή γνώση αγγλικής 
γλώσσας. 

(γ) Σε περίπτωση που δεν καθίσταται δυνατή η πλή¬ 
ρωση κενών θέσεων ΤΕ Πληροφορικής των εν λόγω 
ειδικοτήτων από υποψηφίους με τα ανωτέρω προσόντα 
επιτρέπεται ο διορισμός υποψηφίων με πτυχία ή διπλώ¬ 
ματα ΤΕΙ της ημεδαπής ή ισότιμα της αλλοδαπής, σε 
ειδικότητα που ορίζεται κάθε φορά με την προκήρυξη, 
ύστερα από αίτημα του οικείου φορέα και έγκριση του 
ΑΣΕΠ, καθώς και εμπειρία δύο τουλάχιστον ετών στο 
αντικείμενο των θέσεων. 

(4) Η κατανομή των θέσεων στις ειδικότητες ορίζεται 
κάθε φορά με την προκήρυξη ανάλογα με τις υπηρε¬ 
σιακές ανάγκες. 

3. Κατηγορία Δευτεροβάθμιας Εκπαίδευσης (ΔΕ) 
α. Κλάδος ΔΕ Διοικητικών Γραμματέων 

(1) Ο Κλάδος ΔΕ Διοικητικών Γ ραμματέων περιλαμβά¬ 
νει δεκαεπτά (17) θέσεις. 

(2) Προσόν διορισμού στον εισαγωγικό βαθμό ορί¬ 
ζεται: 

(α) Δίπλωμα Ινστιτούτου Επαγγελματικής Κατάρτισης 
(ΙΕΚ), του τομέα Χρηματοπιστωτικών και Διοικητικών 
Υπηρεσιών (πρώην Οικονομίας και Διοίκησης) στις ακό¬ 
λουθες ειδικότητες: 

1/ Ειδικός Εμπορικών Επιχειρήσεων. 

2/ Γραμματέας Διεύθυνσης. 

3/ Ειδικός Ασφαλιστικών Εργασιών. 

4/ Ειδικός Τραπεζικών Εργασιών. 

5/ Ειδικός Χρηματιστηριακών Εργασιών. 

6/ Ειδικός Μηχανογραφημένου Λογιστηρίου. 

7/ Ειδικός Φοροτεχνικού Γ ραφείου. 

8/ Διοικητικό και Οικονομικό Στέλεχος Επιχειρήσεων. 
9/ Ειδικός Κοστολόγησης στη Βιομηχανία - Βιοτεχνία. 
10/ Ειδικός Εμπορίας - Διαφήμισης Προϊόντων- 
ΜΑΒΚΕΤΙΝΘ. 

11/ Γ ραμματέας Νομικών Υπηρεσιών 
12/ Ειδικός Πωλήσεων ή 

(β) Απολυτήριος τίτλος Ενιαίου Λυκείου ή Ενιαίου Πο- 
λυκλαδικού Λυκείου Κλάδων: 

1/ Διοικητικών Υπηρεσιών -Γραμματέων. 

2/ Οικονομίας. 

3/ Βιβλιοθηκονομίας ή 

(γ) Απολυτήριος τίτλος Τεχνικού Επαγγελματικού Λυ¬ 
κείου των Τμημάτων: 

1/ Ξενοδοχειακών Επιχειρήσεων. 

2/ Υπαλλήλων Επιχειρήσεων. 

3/ Υπαλλήλων Λογιστηρίου. 

4/ Υπαλλήλων Διοίκησης. 

5/ Εμπορικών Επιχειρήσεων ή 
(δ) Απολυτήριος τίτλος Λυκείου Γ ενικής Κατεύθυνσης 
ή άλλος ισότιμος και αντίστοιχος τίτλος σχετικής μο¬ 
νάδας της ημεδαπής ή αλλοδαπής. 

β. Κλάδος ΔΕ Προσωπικού Ηλεκτρονικών Υπολογι¬ 
στών Η/Υ 

(1) Ο Κλάδος ΔΕ Προσωπικού Ηλεκτρονικών Υπολογι¬ 
στών περιλαμβάνει τρεις (3) θέσεις. 

(2) Προσόντα διορισμού στον Εισαγωγικό βαθμό, ορί¬ 
ζονται τα προβλεπόμενα στο άρθρο 19 του π.δ. 50/2001, 
όπως αυτό ισχύει κάθε φορά. 


4. Όσον αφορά τα προσόντα διορισμού, για όλους 
τους κλάδους και τις ειδικότητες του πολιτικού προ¬ 
σωπικού, ισχύουν συμπληρωματικά οι διατάξεις του π.δ. 
50/2001, όπως έχει τροποποιηθεί από τα π.δ. 347/2003, 
44/2005 και 116/2006 και ισχύει. 

Άρθρο 21 

Απόδειξη Προσθέτων Προσόντων Διορισμού 

1. Για τους Κλάδους που απαιτείται γνώση Αγγλι¬ 
κής Γλώσσας, ο τρόπος απόδειξης αυτής καθορίζεται, 
σύμφωνα με το άρθρο 28 του π.δ. 50/2001, (όπως αυτό 
ισχύει κάθε φορά). 

2. Γ ια τους Κλάδους που απαιτείται γνώση χειρισμού 
Η/Υ, αυτή αποδεικνύεται σύμφωνα με τα προβλεπόμενα 
στο άρθρο 26 του π.δ. 50/2001, (όπως αυτό ισχύει κάθε 
φορά). 

Άρθρο 22 

Κατάταξη Προσωπικού 

Οι Τακτικοί Υπάλληλοι του Μετοχικού Ταμείου Ναυ¬ 
τικού, που υπηρετούν κατά τη δημοσίευση του παρό¬ 
ντος, κατατάσσονται αυτοδίκαια με τον βαθμό τον 
οποίο έχουν, σε θέσεις του Κλάδου ΔΕ Διοικητικών 
Γραμματέων, που προβλέπονται με τον Οργανισμό 
αυτό. 

Άρθρο 23 

Ειδικό Καθήκοντα Προσωπικού 

Στα καθήκοντα των υπαλλήλων του Κλάδου ΔΕ Διοι¬ 
κητικών Γ ραμματέων, με εξαίρεση τους τυφλούς τηλε¬ 
φωνητές, περιλαμβάνονται η διοικητική ή γραμματεια¬ 
κή εργασία, η επεξεργασία κειμένων, τα υπολογιστικά 
φύλλα, οι υπηρεσίες διαδικτύου, παρουσιάσεων σε 
ηλεκτρονικό υπολογιστή, ο χειρισμός συσκευών τηλε¬ 
ομοιοτυπίας, τέλεξ, τηλεφώνου και κάθε άλλη συναφής 
εργασία. 

Άρθρο 24 
Οργανωτική Δομή 

Το συνημμένο βασικό οργανόγραμμα της Οργανωτι¬ 
κής Δομής του ΜΤΝ και ο συγκεντρωτικός πίνακας προ¬ 
σωπικού, αποτελούν αναπόσπαστο μέρος του παρόντος 
Π.Δ. Ειδικότερα, η σύνθεση του προσωπικού του ΜΤΝ, 
δύναται να διαφοροποιείται ανάλογα με τις εκάστοτε 
λειτουργικές του ανάγκες, σύμφωνα με τους ΠΟΥ, εκτός 
των Διευθυντικών θέσεων, που το παρόν και η ισχύουσα 
νομοθεσία, ρητώς καθορίζουν. 

Άρθρο 25 

Νομική Εκπροσώπηση 

Η υπεράσπιση του Μετοχικού Ταμείου Ναυτικού και 
των λειτουργούντων σε αυτό Ειδικών Λογαριασμών 
(ΤΑΝ - ΤΠΝ - ΕΚΟΕΜΝ) ενώπιον των Δικαστηρίων και 
η νομική καθοδήγηση των υπηρεσιών του, διεξάγεται 
από ένα ή περισσότερα μέλη του Νομικού Συμβουλίου 
του Κράτους, που ορίζονται με απόφαση του Υπουργού 
Οικονομίας και Οικονομικών κατά τις διατάξεις περί 
Νομικού Συμβουλίου του Κράτους ή από δικηγόρους 
παρ’ Αρείω Πάγω. Στα παραπάνω πρόσωπα για την 
υπηρεσία τους αυτή παρέχεται αμοιβή που καθορίζεται 
από το ΔΣ του Ταμείου. Η σχετική εντολή στα παρα¬ 
πάνω πρόσωπα για το νομικό χειρισμό των υποθέσεων 
δίδεται από το Δ.Σ. 

Άρθρο 26 

Προσυπογραφη Εγγράφων 

Με βάση την ισχύουσα νομοθεσία, οι Προϊστάμενοι των 
Διευθύνσεων και των Ειδικών Λογαριασμών, καθώς και οι 
Προϊστάμενοι των λοιπών οργανικών μονάδων του Μετο¬ 
χικού Ταμείου Ναυτικού, οφείλουν να υπογράφουν τα έγ¬ 
γραφα τα οποία εκδίδονται από αυτούς και να προσυπο¬ 
γράφουν τα προωθούμενα από άλλους όταν απαιτείται. 

Άρθρο 27 

Καταργούμενες Διατάξεις 

Από την έναρξη ισχύος του παρόντος Διατάγματος 
καταργούταί: 


Το β.δ. της 24ης Νοεμ./19 Δεκ.1953 (ΦΕΚ Α' 348) Περί 
του πολιτικού προσωπικού του Μ.Τ.Β.Ν. καθώς και κάθε 
άλλη διάταξη που αντίκειται ή ρυθμίζει διαφορετικά 
τα θέματα που διέπονται από το παρόν Προεδρικό 
Διάταγμα. 

Άρθρο 28 
Παραρτήματα 

«Α» Οργανόγραμμα ΜΤΝ 

«Β» Σύνθεση Υπηρεσιακών Μονάδων σε Θέσεις Προ¬ 
σωπικού του Μ.Τ.Ν 

Άρθρο 29 
Έναρξη ισχύος 

Η ισχύς του παρόντος αρχίζει, μετά από ένα μήνα, από τη δημοσίευσή του στην Εφημερίδα της Κυβερνή- 
σεως. 

Στον Υφυπουργό Εθνικής Άμυνας αναθέτουμε την δημοσίευση και εκτέλεση του παρόντος Διατάγματος. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


ΑΠΟΣΤΟΛΟΣ ΑΝΔΡΕΟΥΛΑΚΟΣ 


ΠΕΤΡΟΣ ΔΟΥΚΑΣ 


ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΛΑΜΠΡΟΠΟΥΛΟΣ 

